Otvoreno pismo crnogorske, albanske i bosanske dijaspore, u kojem se uz konstataciju da se Srbija sve ratobornije ponaša, traži od Vlade SAD aktivniji angažman na Balkanu.\nAmbasador Srbije u Americi Marko Đurić je u intervjuu Glasu Amerike odbacio tvrdnje da je Beograd odgovoran za podsticanje tenzija u regionu. „Mislim da nema odgovornosti Srbije za političke tenzije i nesporazume u regionu. Srbija danas zaista želi da izađe iz matrice međudržavnih ili međunacionalnih sukoba. To je naš vitalni interes. Mi smo ti koji najviše gubimo iz te vrste i retorike i te vrste političkih sukoba i sučeljavanja. Mi moramo, i mislim da predsednik Vučić vrlo pažljivo radi na tome, da sačuvamo političku i ukupnu stabilnost u regionu. To je jedan od ključnih imperativa očuvanja našeg ekonomskog oporavka i rasta. A ekonomski oporavak i rast je ključni preduslov za zadržavanje mladih ljudi i uopšte stanovništva u regionu“, rekao je Đurić. Dodao je da se isticanje priče o ideologiji srpskog sveta "pretvorilo u neku vrstu strašila kojim se Srbija želi prikazati kao potencijalni hegemon u regionu" što je, kako je naglasio, potpuno suprotno od svega onoga što Beograd želi da postigne. Na pitanje da promokentariše otvoreno pismo koje su predstavnici tri dijaspore u Americi - crnogorsko-američke, albansko-američke i bosansko-američke - poslali Kongresu i američkim zvaničnicima, Đurić je poručio da ne želi da potcjenjuje značaj toga, ali i dodao da je na položaju ambasadora imao veoma prijatnih susreta sa predstavnicima "naših iseljenika koji pripadaju tim nacionalnostima" i da, kako je naveo, ne gledaju svi crno bijelo. "Uvek imate ekstremnih udruženja i predstavnika. To nužno ne predstavlja stav većine...Uveren sam u to da nas do kraja godine očekuje još kongresnih pisama sa mnogo većim brojem potpisnika koja će biti usmerena na pozitivne teme iz naših bilateralnih odnosa i generalno vezane za saradnju u regionu i apostrofirati ono što u neposredno prethodnom periodu jesmo i što ćemo postići zajedno", rekao je Đurić.\n"Pozivamo čelnike Kongresa i administraciju predsjednika Bajdena da odmah pokrenu korake za suzbijanje pokušaja vlade Srbije da potkopa mir i sigurnost u regionu. Beogradu se mora poslati snažan signal da se više nikada neće dozvoliti da upotreba sile diktira prirodu i pravac politike zapadnog Balkana", poručuje se u pismu.


Danas ali i narednih dana u Srbiji će biti veoma visoke temperature, a nećemo se ohladiti ni tokom noći. Živa u termometru neretko će premašiti i 35 podeok, a ni z od zahlađenja neće doći bar još sedam dana.\nDa, kako najavljuju iz RHMZ, u čitavoj zemlji su mogući pljuskovi, ali oni kratkotrajni, koji nam neće doneti nimalo osveženja, već samo sparinu.\nNi prognoze za jesen nisu nešto mnogo vedre. Kako javlja AccuWeather, od septembra nadalje očekuju nas turbulentni meteorološki događaji!\nKako kažu, severni deo Evrope će i dalje biti u nemilosti sunca, pa bi ekstremno visoke temperature mogle da izazove požare, naročito u Skandinaviji. Krčkaće se i u Velikoj Britaniji i Francuskoj, ali i Nemačkoj, Belgiji i Holandiji gde će temperature biti i za 3 stepena više od proseka.\nŠto se tiče Balkana, nama stiže potop! Ako je verovati najavama, već u septembru nam stižu oblaci koji će doneti obilne kiše i oluje. Nestabilno i kišno vreme će se po svemu sudeći zadržati i tokom oktobra i novembra.\n- U Italiji i na Balkanu, pogotovo u Grčkoj će često padati obilne kiše - naveli su na ovom sajtu.


U POVERENJU: Promene vremena i zdravlje: “Oblačno sa mogućom pojavom bolova“\nPromene vremena i zdravlje: “Oblačno sa mogućom pojavom bolova“\nPreliminarni rezultati nove studije “Oblačno s mogućom pojavom bola“ ukazuju na to da su istraživači na tragu objašnjenja kako to promena vremena utiče na zdravlje.\nOvaj projekat traje već 18 meseci, a istraživači su za sada, uz pomoć aplikacije za pametne telefone, prikupili podatke od 9.000 ljudi koji pate od hroničnog artritisa, bolova u leđima i migrena.\nAplikacija je istovremeno beležila vremenske uslove na svakih sat vremena, omogućavajući naučnicima da povežu promenu vremena sa pojavom bola kod učesnika.\nProučavajući grupu od 100 učesnika u tri različita grada, otkrili su da se, tokom većeg broja sunčanih dana od februara do juna, bol kod učesnika smanjivao.\nMeđutim, kako je od juna naišao period obilnih padavina, nivo bola kod učesnika je znatno porastao.\nProfesor Vil Dikson, koji predvodi istraživanje kaže da 80 odsto njegovih pacijenata misli da postoji povezanost između vremenskih uslova i pojave osećanja bola, dok je polovina njih mogla i da predvidi kakvo će vreme biti.\n“Mislim da definitivno postoji povezanost. Ali prema uslovima fiziologije, više smisla ima to da pritisak i stres izazivaju bol, naročito kod artritisa“, navodi profesor.\n“Većina pacijenata veruje da može da predvidi vremenske uslove na osnovu simptoma koje oseća. Kako bi mogli to da predvide, moralo bi da postoji nešto u trenutnim ili nadolazećim vremenskim uslovima što bi izazivalo bol.“\nOn dodaje da je moguće da sunce i lepo vreme čine da se ljudi osećaju bolje, samim tim i da manje osećaju bolove. To će se utvrditi uz pomoć pitanja na aplikaciji, gde će ispitanici moći da ocene svoje raspoloženje.\n“Kada jednom budemo utvrdili povezanost, ljudi će moći sa samopouzdanjem i sigurnošću da planiraju svoje aktivnosti, usaglašavajući se sa vremenskim uslovima“, zaključuje Dikson.


Pogled ka budućnosti Crne Gore: ZAJEDNIŠTVO pobednika mora da postoji!\nPogled ka budućnosti Crne Gore: ZAJEDNIŠTVO pobednika mora da postoji!\nAutor: Glas javnosti 20.09.2020. u 16:43\nRazvlašćivanje je bila ključna reč ovogodišnjih parlamentarnih izbora u Crnoj Gori. Tokom tri decenije upravljanja Crnom Gorom, DPS Mila Đukanovića je promenio sve moguće ideologije kako bi, kačivši se za duh vremena, opstajao na vlasti.\nOd trojice lepih, mladih i pametnih koji su 1989. godine sa ulice došli na vlast, najduži staž u crnogorskoj vlasti imao je gospodin Đukanović, koji je u momentima kada je trebalo, a radi očuvanja moći, žrtvovao svoje najbliže AB prijatelje “revolucionare”.\nNakon kraha DPS-a na izborima koji su organizovani 30. avgusta, racionalno bi bilo da i Milo počne da se priprema za političku penziju. Sa ostvarenih 30 mandata u Skupštini, razumljivo je nezadovoljstvo članova i funkcionera DPS-a. Naspram Mila, tri pobedničke koalicije koje su ostvarile 41 mandat su pokazale da politici pristupaju ozbiljnije i zrelije nego što je to slučaj sa liderstvom DPS-a. Iz kojeg god ugla da se pristupi analizi rezultata izbora u Crnoj Gori, dolazi se do činjenice da je Milova stranka toliko oslabila da razvlašćivanje te partije nije bilo iznenađenje.\nZrelost tri opoziciona saveza prije svega se ogledala u četiri ključne tačke. Formirane su tri logički zaokružene kolone koje u idejnom i ideološkom smislu nesu imale tačke sudaranja. Poštovan je prećutni dogovor o nenapadanju unutar opozicionih blokova. Demonstrirana je solidarnost sa opozicionim koleginicama i kolegama u slučajevima teške represije DPS-a nad opozicionim glasačima i političarima. I praktikovani su mehanizmi pune kontrole i nadzora izbornog procesa kako bi se izborna krađa svela na minimum.\nSve to govori da je tokom izbornog procesa postignut određeni nivo saradnje opozicionih saveza u cilju razvlašćivanja DPS-a što i jeste bio jedan od preduslova za poraz Milove stranke na izborima. DPS je, dakle, razvlašćen i to ovih dana proslavljaju građani Crne Gore svih vera i nacija koji crnogorskom društvu i crnogorskoj državi žele dobro. Postizborni period donosi nove izazove izbornim pobednicima. Moj je stav da kao što razvlašćivanje jeste bila ključna reč u periodu pre i na dan izbora, ključna reč tri pobednička saveza nakon izbora treba da bude zajedništvo.\nZajedništvo pobednika u postizbornom periodu treba da postoji makar u sledeće tri tačke.\n1. Demokratska partija socijalista nije prvi put u svojoj istoriji u teškoj situaciji. Sama činjenica da je ta stranka uspevala da se regeneriše i osnažni nakon razdora 1997. godine, potom i nakon ne tako dobrog izbornog rezultata 2001. godine, govori da je dovoljna i sitna pukotina, ozbiljnija dilema ili nejedinstvo njihovih protivnika da se DPS podigne i oživi. Otud je zajedništvo tri pobednička bloka ključna prepreka za povratak DPS-a u red relevantnih političkih formacija koje su kandidati za učestvovanje u budućoj vlasti.\n2. Prva programska tačka nove reformske vlade u Crnoj Gori treba da bude puna posvećenost vladavini prava nasuprot autokratskim mehanizmima upravljanja Milovog DPS-a. Zoran Đinđić je u političkoj istoriji ovog regiona ostao upamćen po modernizatorskoj poruci: “Vladavina prava, pa sve ostalo”. Ova poruka bi trebalo da bude i osnovna tačka saradnje i zajedništva nove crnogorske vlasti. S obzirom na praksu delovanja bivšeg režima, ova politička poruka bi bila dovoljna da naznači smjer nove vlasti ka standardima i praksama savremenog, demokratskog i prosvećenog sveta. Osnovni programski i ideološki princip zajedništva nove vlasti treba da bude privrženost ustavnom načelu da je država Crna Gora zasnovana na načelu vladavine prava.\n3. Ideja ekspertske Vlade jeste ideja koja doprinosi zajedništvu nove vlasti. Ne postoji ni jedna osoba u Crnoj Gori koja danas nije svesna krize koja nam predstoji. Zato je obaveza nove Vlade prema građanima Crne Gore da zamoli najstručnije pojedince u crnogorskom društvu da se u vreme najteže krize žrtvuju i posvete javnim poslovima zajednice u tačno određenom periodu. Garancija iskrenih namera i želje izbornih pobednika da se izvrše reforme ogledala bi se u pozicioniranju trojice lidera, gospode Krivokapića, Bečića i Abazovića, u Vladi Crne Gore kao najvažnijem delu izvršne grane vlasti. Takvim postupanjem, njih trojica bi svoj politički autoritet uložili u zajednički poduhvat sa autoritetima iz struke, kako bi građani Crne Gore sa što manje štete prošli krizni period koji sledi. To u suštini znači da u budućoj crnogorskoj vladi politički autoriteti treba da budu puna podrška ekspertima.\nSudeći po delovanju nauticajnih aktera nove vlasti u periodu nakon izbora, deluje da se i te kako prepoznaje potencijal u ideji zajedništva. Sve što je urađeno do sada, daje nadu da će celokupni proces biti i do kraja doveden upravo kako dolikuje ozbiljnim političarima i reformatorima. Obaveza je svakog od nas da reaguje kada uoči i malu dozu sebičnosti ili sujete u delovanju predstavnika bilo koje liste i da javnim reagovanjem podsećamo da je izborna pobeda samo prvi korak i tek početak velikog posla koji nas sve zajedno čeka.\nCrna GoraDPSMilo Đukanovićnova VladaDritan Abazović


registracija - Sputnjik Srbija\n08:16 01 Mart 2021\nRusija je registrovala treću vakcinu protiv virusa korona. U pitanju je vakcina „KoviVak“ Centra „Čumakov“.\nRuska vakcina dobila „zeleno svetlo“ za registraciju u Uzbekistanu\nKomisija Uzbekistana za borbu protiv širenja virusa korona odobrila je sertifikaciju ruske vakcine „Sputnjik Ve“ (Sputnik V), kao i njenu naknadnu registraciju.\nMongolija registrovala rusku vakcinu „Sputnjik Ve“\nMinistarstvo zdravlja Mongolije registrovalo je rusku vakcinu protiv virusa korona „Sputnjik Ve“ (Sputnik V) po ubrzanoj proceduri, saopštio je Ruski fond za direktne investicije.\nVakcina „Sputnjik Ve“ prošla fazu naučne konsultacije regulatora EU\nEvropska agencija za lekove (EMA) završila je konsultovanje tvoraca ruske vakcine protiv virusa korona „Sputnjik Ve“ (Sputnik V), koji sada mogu podneti zahtev za registraciju na tržištu Evropske unije, saopšteno je Sputnjiku iz EMA.\nNemačka objasnila odbijanje hitne registracije „Sputnjika Ve“\nNemačka vlada nije pribegla registraciji vakcine „Sputnik Ve“ (Sputnik V) kod nacionalnog regulatora kako bi osigurala poverenje stanovništva u preparat, izjavio je portparol nemačke vlade Štefan Zajbert.\nTunis registrovao vakcinu „Sputnjik Ve“\nTunis je registrovao rusku vakcinu protiv virusa korona „Sputnjik Ve“ („Sputnik V“), saopštilo je Ministarstvo zdravlja te zemlje. Posle Alžira i Gvineje, Tunis je treća afrička država koja dala odobrenje za rusku vakcinu.\nMinistarstvo zdravlja Rusije primilo je dokumente za registraciju treće vakcine protiv virusa korona koju je proizveo Centar „Čumakov“ Ruske akademije nauka, izjavio je ministar zdravlja Mihail Muraško.\nOve nedelje registracija još jedne ruske vakcine protiv korone\nDve ruske vakcine protiv virusa korona prolaze kroz klinička ispitivanja, a planirano je da jedna od njih bude registrovana ove nedelje, izjavio je ministar zdravlja Rusije Mihail Muraško.\nUpozorenje za vozače: Zbog novog propisa mnogi neće moći da registruju automobil\nOd jula naredne godine biće obavezno merenje ovalnosti kočnica na tehničkom pregledu, a zbog ovog novog propisa mnogi neće moći da registruju automobil, upozoravaju stručnjaci.\nSud u Floridi naložio partneru Sputnjika da se registruje kao strani agent\nSud južnog okruga države Florida u SAD naložio je partneru Sputnjika u toj zemlji, kompaniji „RM Brodkasting“, da se registruje kao strani agent.\nSprema se potez koji razotkriva sve koji ruše Srpsku\nUprkos verovatnom protivljenju Zapada, Republika Srpska treba da insistira na donošenju zakona koji bi učinio transparentnim koliko i odakle inostranog novca dolazi u razne organizacije u Srpskoj. Ti koji rade za strane interese ionako ruše RS, zato treba povući mere kojima takvo delovanje može da se ograniči.\nEmiter Sputnjika u SAD obavešten o mogućnosti da se registruje kao strani agent\nAmerička kompanija „Multikultural radio brodkasting inc.“ (MRBI), koja emituje radio-emisije Sputnjika na AM frekvencijama, dobila je upozorenje Ministarstva pravde SAD o mogućnosti registracije kao stranog agenta i zahtev da preda dodatne informacije za donošenje odluke o tom pitanju, navodi se u pismu Ministarstva upućenom advokatima kompanije MRBI.\nPartnerska kompanija „Sputnjika“ registrovana kao strani agent u SAD\nPartnerska kompanija Sputnjika „Sputnik — Reston translator“, koja reemituje radijske programe, registrovana je u Ministarstvu pravde SAD kao inostrani agent, navedeno je na sajtu na kojem su nabrojane kompanije uključene u spisak inostranih agenata u SAD.


Cvijanović: Srpska dijaspora ima političku moć da zaštiti Republiku Srpsku – Cafe.ba\nPredsjednik Vlade Republike Srpske Željka Cvijanović poručila je u Čikagu da srpska dijaspora ima političku moć da zaštiti Srpsku i da treba da doprinesu da Republika Srpska ostane jaka i stabilna.\n“Mislim da je naša misija da učinimo naše ljude koji žive u inostranstvu svjesnim da zaista imaju tu moć kojom raspolažu”, rekla je Cvijanovićeva za Radio-televiziju Republike Srpske.\n“Posebno smo zadnjih godina intenzivirali saradnju i sa sveštenstvom, ali i sa udruženjima iz naše dijaspore koja djeluju u SAD. Namjera je da se ta saradnja još više ojača u budućnosti”, istakla je Cvijanovićeva, koja u SAD boravi na poziv Njegovog preosveštenstva vladike novogračaničkog i srednjozapadnoameričkog Longina.\nMolitvene svečanosti u Eparhiji novogračaničko-srednjezapadnoameričkoj predvodio je Njegova svetost patrijarh srpski Irinej, uz sasluženje mitropolita Amfilohija i episkopa Longina.\n“Pravoslavna crkva u Americi uvijek je bila oslonac za srpsku zajednicu koja je preko crkve uspjela da očuva svoju vjeru, jezik i tradiciju”, istakao je Kesić.


Izbori u Nikšiću, opet na „život i smrt“ | Evropa | DW | 13.03.2021\nDemokratski front dobio ispomoć iz Srbije\nIzbori u drugom najvećem crnogorskom gradu (14. mart) mnogo su više od glasanja o strategiji razvoja opštine. To su prvi izbori nakon parlamentarnih krajem avgusta prošle godine, kada je posle tri decenije sa vlasti srušena Demokratska partija socijalista (DPS) predsednika zemlje Mila Đukanovića.\n„Ovo su izbori na kojima se pečatira volja građana iskazana prošle godine“, poručuje za DW Marko Kovačević, kandidat za gradonačelnika koalicije „Za budućnost Nikšića“, koju predvodi dominantno prosrpski Demokratski front (DF), najveći činilac nove vlasti na državnom nivou.\n„Izbori u Nikšiću prevazilaze lokalni značaj jer je ugrožena država Crna Gora i njeno pravo na slobodu“, tvrdi pak nositeljka liste DPS Sanja Damjanović. Ona za DW kaže da je zemlja pod nvom vlašću sa evropskog puta skrenula na stranputicu i da će pobeda DPS u Nikšiću „označiti početak kraja svih tih retrogradnih stvari“.\nDPS na izbore izlazi sa manjim strankama u koaliciji „Evropski tim za Nikšić“. Iako su svi izbori u Crnoj Gori poslednjih godina neizvesni i prognoze nezahvalne, analitičari se slažu da su ovo prvi izbori u koje DPS ne ulazi kao favorit. Ne samo da stranka više ne vlada na republičkom nivou, već je na prošlim parlamentarnim izborima u Nikšiću njihov blok imao čak šest hiljada manje glasova u Nikšiću nego rivali.\n„Mnogi smatraju da je ta razlika nedostižna za DPS. Mi nismo dali da nas to uljuljka već smo uradili sve da ta razlika bude mnogo veća i da pokaže da je sa DPS i u Nikšiću i u Crnoj Gori gotovo“, kaže Kovačević, tvrdeći da je sada i sam DF jači od DPS i blizu natpolovične podrške.\nMarko Kovačević se nada ubedljivoj pobedi\nIpak, u DPS su uvereni da imaju najbolji program. „Očekujemo pobedu jer smo jedini izašli sa konkretnim planovima. Za četiri godine ćemo zaposliti 2.000 građana Nikšića a nezaposlenost je gorući problem u našem gradu“, obećava Damjanović.\nKrivokapić ne učestvuje u kampanji osim što je s Bečićem nedavno u Nikšiću posetio trenutnog čelnika Srpske pravoslavne crkve u Crnoj Gori vladiku Joanikija. To je ličilo na traženje podrške crkve koja je odigrala veliku ulogu u padu DPS a naročito je uticajna u Nikšiću.\nNa deo glasova računa i URA potpredsednika Vlade Dritana Abazovića. Međutim, tu je i Narodni pokret, biznismena Miodraga Dake Davidovića, uticajnog među vernicima SPC, a koji se u kampanji sukobio sa Demokratskim frontom oštro napadajući njihovog bitnog političkog partnera – predsednika Srbije Aleksandra Vučića.\nU trci je i opoziciona Socijaldemokratska partija (SDP), koja takođe optužuje nove vlasti za „izdaju“ i „služenje“ Srbiji.\nSkoro svi izbori u Crnoj Gori poslednjih godina predstavljani su kao bitka na život i smrt, ali su ovi u Nikšiću sve prevazišli. Zabeleženo je nekoliko tuča pristalica dva politička bloka, pa neki strahuju da stvar može da eskalira u nedelju.\n„To je ta stranputica kojom se Crna Gora kreće – uticajem iz drugih država želi se nametnuti izborna volja“, dodaje ona.\nĐukanović tokom kampanje u Nikšiću - desno je Sanja Damjanović\n„Vučić doživljava listu 'Za budućnost Nikšića' kao svoju filijalu. Svaka 'matična' firma šalje na ispomoć 'radnike' u filijale zbog povećanog obima posla“, odvraća Damjanović. „Poslali su one koji vrlo dobro znaju izborne mahinacije i njihova stvarna namera je da se pomogne osvajanje Nikšića i da se taj slobodarski grad pripoji nekoj ideologiji užasnih devedesetih, koju sada personifikuje sintagma 'srpski svet'.“\nKovačević odgovara da DPS stvara tenzije uz pomoć zaostalih struktura u policiji. „Prvo su sebe stavili u poziciju žrtve, a kada su videli da im to ne uspeva, krenuli su da napadaju naše ljude i pretukli jednog našeg aktivistu. Tenzije i sukobi odgovaraju samo njima“, tvrdi Kovačević.\nKovačević vidi druge razloge povećanog interesovanja: „Crna Gora je od prošle godine i litija postala regionalna tema broj jedan i situacija se budno prati. Mnogo ljudi je poreklom odavde, pogotovo u Srbiji, i naravno da im je zanimljivo da prate situaciju“, kaže Kovačević.\nOn na kraju poručuje da će njihova pobeda u Nikšiću značiti i učvršćivanje vlasti na državnom nivou i stabilizaciju same Vlade. „Samim tim će se odlučnije nastaviti sa demontažom sistema DPS i lakšim odgovorom na očekivanja građana“, uveren je Kovačević.\nDamjanović, pak, veruje da će njihova pobeda poslati jasnu poruku da se Crna Gora budi. „I da neće dozvoliti da njom upravljaju tuđinci.“\nKljučne reči Nikšić, Crna Gora, Srbija, Demokratski front, Demokrastka partija socijalista, Milo Đukanović, Aleksandar Vučić, Zdravko Krivokapić, glasanje, analiza, izbori, region\nTrajni link https://p.dw.com/p/3qa7V\nCrna Gora: Male stranke odnose prevagu? 23.08.2020


Opština Kula u akciji „16 dana aktivizma“ - Somborski informativni portal - Agencija Soinfo\nOpština Kula u akciji „16 dana aktivizma“\nOpština Kula uključila se u akciju „16 dana aktivizma“. Tim povodom, predsednik opštine Kula, Damjan Miljanić rekao je da će „16 dana aktivizma“ u borbi protiv nasilja opština Kula obeležiti centralnim događajem, na današnji dan, kada se obeležava Međunarodni dan osoba sa invaliditetom.\nReč je o svečanim koktelu gde će se sumirati sve ono što je urađeno u prethodnom periodu i šta su planovi za naredni period. Miljanić je pozvao sve koje podržavaju rad Udruženja i one koji su zainteresovani da daju podršku u ovoj oblasti da dođu danas u Svečanu salu opštine Kula u 18 časova, gde će biti upriličen koktel. On je istakao da je tokom ove akcije, i svih 16 dana aktivizma, počevši od 25. novembra kada se obeležava Međunarodni dan borbe protiv nasilja nad ženama, do 10. decembra kada je Dan ljudskih prava, svako dešavanje obeleženo narandžastom bojom, kao simbol optimizma i bolje budućnosti.\nTako će biti i danas sa zgradom Opštine, koja će od 17 časova biti osvetljena narandžastom bojom i na taj način skrenuti pažnju da nasilje nad ženama, ali i nad bilo kim drugim nije dozvoljeno, ali i jednim delom ličiti na svetske metropole koje na ovaj način obeležavaju značajne datume i događaje.\nViše iz ove kategorije « Radionica “Sve o dojenju” 29. novembra u Kuli\tPredstava za odrasle “Tri prasca” gostuje u Kulturnom centru Kula »\nU Sivcu će se u subotu, 1. februara, održati Čvarak fest, manifestacija u kojoj će uživati svi pravi...\nŽeljko Joksimović u centru Kule za srpsku Novu...\nCreated on 07 januar 2020\nOpština Kula i Turistička organizacija opštine Kula prirediće još jednom nezaboravan doček srpske No...\nCreated on 28 decembar 2019\nU opštini Kula će se krajem septembra 2020. godine održati prvi Festival profesionalnih pozorišta, n...\nU nedelju besplatni preventivni pregledi u svim naseljenim...\nCreated on 20 decembar 2019\nIz Doma zdravlja Kula obaveštavaju sve građane da će se preventivni pregledi obaviti u nedelju, 22. ...\nSvinjetina sa kačkavaljem u pivu


Održana konferencija o životnoj sredini u Palati Srbije\nTrenutno ste na stranici: Početna MITECO vesti Održana konferencija o životnoj sredini u Palati Srbije\nMinistarstvo poljoprivrede i zaštite životne sredine Vlade Republike Srbije, u saradnji sa REC, organizovalo je konferenciju "Životna sredina: Izazov i prilika za razvoj Srbije".\nKonferencija je u saradnji sa Regionalnim centrom za životnu sredinu centralne i istočne Evrope (REC) organizovana u ponedeljak, 23. marta, u u Palati Srbije. Cilj konferencije bio je da predstavi obaveze i odgovornosti svih zainteresovanih strana: lokalnih samouprava, regionalnih institucija, institucija nacionalnog nivoa i međunarodnih subjekata.\nOsnovna ciljna grupa bili su predstavnici gradova i opština, s obzirom na to da će oni primenjivati većinu standarda zaštite životne sredine i biti aktivno uključeni u proces izrade i primene planiranih projekata.\nNa konferenciji je pored stručnjaka iz oblasti zaštite životne sredine i predstavnika evropskih udruženja, naučnih institucija i uspešnih međunarodnih i investicionih kompanija, učestvovao i gospodin Miodrag Mitrović u svojstvu predsednika udruženja “HRABRI ČISTAČ” koje je član FEAD-a (Evropska Federacija Industrije Otpada).\nPored njega na konferenciji su kao panelisti govorili državni sekretar Ministarstva poljoprivrede i zaštite životne sredine Stana Božović, direktor aktivnosti u Sektoru životne sredine Delegacije EU u Srbiji Ričard Maša, direktor za jugoistočnu Evropu, Regionalni centar za životnu sredinu Gordana Kožuharova, zatim generalni direktor PORR Austrija Karl-Hajnc Štraus, bivši direktor Ministarstva životne sredine Izraela Josi Inbar, predstavnik FEAD Peter Hodeček, direktor za međunarodne odnose i strateški razvoj Regionalnog centra za životnu sredinu Kenti Ričardson.\nNa poslednjem panelu govornici su bili šef odeljenja za životnu sredinu Međunarodne menadžment grupe Džon Glejzbruk, načelnik Odeljenja za upravljanje projektima Ministarstva poljoprivrede i zaštite životne sredine Ljiljana Veljković i predstavnik MEGLIP-a.


M.Škrbić - Blic\nPronađite svog dedu Amerikanca: Sajt nudi svima da potraže pretke emigrante u SAD\nOni koji znaju da im je neko od predaka išao na rad u Ameriku, ali o njima nemaju nikakve informacije o tome kako su izgledali ili kako su do tamo putovali mogu da dobiju na sajtu luke Elis ajlend u Njujorku. To se odnosi i na veliki broj Srba koji su od kraja 19. veka naovamo odlazili u Novi Svet trbuhom za kruhom, a u čiji trag njihovi potomci mogu doći i preko domaćeg sajta Poreklo.rs, koji nudi precizna uputstva za korišćenje portala "Elis ajlenda".\n"H&M" na jesen otvara prvu radnju u Srbiji\nSvoju prvu radnju u Srbiji na jesen otvoriće i poznati svetski modni lanac „H&M”, saznaje „24 sata”. Jasenka Stekić, direktor korporativnih poslova u „Fešn kompaniji”, kaže da prema njihovim saznanjima modna kuća „H&M” na ovdašnje tržište ulazi sama. Takođe, ovdašnji potrošači će uskoro imati priliku da garderobu svetski poznate marke „C&A” nabavljaju u TC-u „Ušće” u Beogradu.\nPoručili mušteriji: Patike su pukle jer loše hodate\nIako se novi Zakon o zaštiti potrošača primenjuje već godinu dana, kupci se i dalje susreću sa problemima pri pokušaju reklamacije. Primera radi, trgovci ih ubeđuju da se obuća raspala jer loše hodaju ili da je se tehnika pokvarila zbog lošeg rukovanja.\n"Koka kola": Ne menjamo tajnu formulu, karamel boja je bezbedna\nKaramel boja svih naših proizvoda je bila, jeste i uvek će biti bezbedna i kompanija “Koka kola” ne menja čuvenu formulu svojih napitaka, poručuju iz kompanije “Koka kola Helenik Srbija”.\nPoljoprivrednici dobijaju 830 kilometara poljskih puteva\nMinistar poljoprivrede Dušan Petrović potpisao je danas ugovore sa gradonačelnicima na osnovu kojih će u naredna četiri meseca biti urađeno 830 kilometara poljskih puteva. Time će 35.000 poljoprivrednih gazdinstava dobiti lakši pristup svojim parcelama u 46 gradova Srbije.\nZa registraciju hemikalija lane izdvojeno 73,2 miliona dinara\nAgencija za hemikalije Srbije saopštila je danas da je u 2011. godini naknadu za upis hemikalija u Registar hemikalija platilo 1.020 preduzeća u ukupnom iznosu od 73,2 miliona dinara.\nVojska čisti sneg u celoj zemlji, minus 25 i sledeće nedelje\nHladno i sneg, tako ukratko glasi prognoza vremena za narednih sedam dana, kaže za “Blic” Nedeljko Todorović, meteorolog Republičkog hidrometeorološkog zavoda. Obilne snežne padavine koje su zahvatile celu zemlju uslovile su da se saobraćaj obavlja otežano na celoj putnoj mreži, saopštio je jutros Auto moto savez Srbije. Autoputevi i glavni magistralni putevi su prohodni, ali je saobraćaj nešto usporeniji jer i dalje na pojedinim mestima ima snega u raskvašenom stanju.\nMlevenje mesa samo na zahtev kupca i za ćevape\nTrgovci će ubuduće imati obavezu da za sveže meso koje prodaju jasno istaknu deklaraciju na kojoj će biti navedeni ime proizvođača, datum klanja, identifikacioni broj farme na kojoj je životinja uzgojena i kontrolni veterinarski broj klanice u kojoj je zaklana.\nRazmena Vlade i seljaka sniziće cene mesa\nUredba o razmeni mineralnog đubriva KAN za pšenicu i kukuruz prošlogodišnjeg i ovogodišnjeg roda između Robnih rezervi i poljoprivrednika doprineće stabilizaciji tržišta, jer će prinosi biti veći, a cene niže. Ne samo pšenice i brašna, nego i mesa i mleka, kaže Drago Cvijanović, direktor Instituta za ekonomiku poljoprivrede.\nŠkola normalno počinje u ponedeljak\nŠkole će u ponedeljak raditi normalno, ali je skoro 8.000 prosvetnih radnika ipak podnelo tužbe protiv škola i gradova koji su njihovi osnivači zbog neisplaćenih jubilarnih nagrada za 2009. godinu. Prema podacima sindikata, nagrade nisu isplaćene za oko 14.000 prosvetara, pa se očekuje još tužbi.\nZa poljoprivredu u 2012. izdvojeno trideset milijardi dinara\nDo kraja 2012. godine u Srbiji će pored postojećih 100.000 hektara biti moguće navodnjavati još 200.000 hektara obradivih površina, što će biti korisno za više od 100.000 gazdinstava.\nPaklica skuplja za deset dinara\nCigarete kompanije “Filip Moris operejšens” od 16. jaunara iduće godine prodavaće se po cenama višim za pet do 10 dinara po paklici, saznaje “Blic”. Zbog rasta akciza koje će početi da se primenjuje početkom iduće godine, poskupljenje cigareta u narednom periodu očekuje se i od ostalih duvanskih kompanija koje posluju u Srbiji.\nU Americi ima 30.000 mesta koja su dobila srpska imena\nNa geografskim mapama SAD mogu se naći imena gradova, planina, sela ili jezera koji su srpskog porekla. Među njima su grad Beograd, planina Putnik, jezero Hajduk, Popović brdo i mnogi drugi. Procene američkih stručnjaka pokazuju da u SAD ima čak 30.000 toponima srpskog porekla.\nDo kraja godine najveće mlekare dižu cene\nTalas poskupljenja mleka i mlečnih proizvoda koji je počeo u novembru biće nastavljen do kraja ove godine. Od danas proizvodi mlekare “Somboled” skuplji su jedan do tri odsto, a do kraja decembra nove cene dobiće i pojedini “Imlekovi” proizvodi i proizvodi mlekare “Šabac”.\nTrajalovu fabriku auto guma kupila američka kompanija Kuper tajer\nMinistar ekonomije i regionalnog razvoja Nebojša Ćirić i izvšni direktor kompanije "Kupers internešnal" Harold Miler poptpisali su danas okvirni investicioni ugovor, na osnovu koga će američka kompanija “Kuper tajer” postati vlasnik fabrike auto guma "Trajal" iz Kruševca.\nHipermarketi zbog krize produžuju poček\nNiska kupovna moć stanovništva naterala je trgovinske lance da odloženo plaćanje čekovima produže sa 90 na 120 dana, a odnedavno raste broj onih koji uvode ili razmatraju mogućnost uvođenja odloženog plaćanja i do 180 dana. Poček na čak šest meseci nedavno je uvela “Idea”, a o tome razmišljaju i u “Veru”.\nNacrt zakona: Deca mlađa od 10 godina ne mogu da budu sama na ulici\nDeca do deset godina starosti više neće smeti sama na ulicu, srednjoškolsko obrazovanje biće obavezno, a decu više niko neće smeti fizički da kažnjava, samo su neke od odredaba propisanih Nacrtom zakona o pravima deteta, o kojem će rasprava biti polovinom decembra, poručuju iz kancelarije zaštitnika prava građana.\nŠećer sporo stiže na rafove\nJeftiniji šećer iz Robnih rezervi još nije stigao u sve delove Srbije iz tehničkih razloga. Potpisivanje ugovora sa zainteresovanim trgovcima je u toku, isporuke idu svakog dana, a mi se trudimo da one budu ravnomerno raspoređene, kaže za “Blic” Goran Tasić, direktor Republičke direkcije za robne rezerve.\nSneg krajem novembra\nPredstojeća zima biće malo hladnija i sa više snega u odnosu na poslednjih 20-30 godina, poručuju meteorolozi. Prve snežne padavine očekuju se već od 23. novembra, ali će taj sneg biti kratkotrajan i najverovatnije neće se zadržati na tlu. Prvi snežni prekrivač, kako kažu meteorolozi, čeka nas već u prvoj polovni decembra.\nPoražavajuće: Svaki deseti srednjoškolac smatra da žene treba tući\nČak 36,7 odsto srednjoškolaca u Srbiji ima ekstremno šovinističke i rasističke stavove prema Romima, 27,8 odsto je homofobično, svaki drugi učenik smatra da je abortus greh, a čak 9 odsto da žena povremeno zaslužuje batine. Ovo su samo neki od rezultata danas predstavljenog istraživanja koje je sproveo Helsinški odbor za ljudska prava.\nJedan Nurmagomedov je završio karijeru, ali STIŽE DRUGI! Rođak čuvenog borca već ima 11 mečeva bez poraza i ne plaši se nikog /VIDEO/\nFolkerka se ugojila, pa priznala kako se sad oseća: "Kad se setim da sam CEPALA SLIKE JER NISAM LEPO ISPALA"\nSAD OVAKO IZGLEDAJU Budu u "Dari iz Jasenovca" su igrala tri dečaka, a majka otkriva: "Morali su da vode računa i o kilaži"\nPogledajte kako zaista izgleda Sofija Milošević PET MESECI NAKON POROĐAJA "Znam da govore kako se fotošopiram"\nEdita SMRŠALA SAMO 2 KILOGRAMA, a stomak skroz drugačiji! Pevačica se pohvalila pločicama, pa istakla šta je ključ\nOduševile su u filmu "Dara iz Jasenovca", a kada skinu teške maske i kostime ONE SU PRAVE LEPOTICE: Ana, Jelena i Tatjana privatno izgledaju sasvim drugačije\nEvropske zemlje na pragu novog KORONA-PAKLA: Novi sojevi se šire, mere sve oštrije, a posebno je dramatično u CRNOJ GORI\nKORONA BROJKE NE PADAJU! Novih više do 3.000 zaraženih za dan, na respiratorima 160 ljudi


BiH: Zbog migrantske krize potrebno više graničnih policaja\nTanjug 21. maja 2019. 11:55\nSARAJEVO – Predstavnici Granične policije BiH, Ombudsmana za ljudska prava BiH i Misije OSCS u BiH zaključili su da je, zbog migrantske krize, neophodno da se Granična policija adekvatnije materijalno-tehničko opremi i ojača operativne kapacitete prijemom većeg broja policijskih službenika u cilju povećanja efikasnosti.\nNa jučerašnjem sastanku u Sarajevu razmotren je i problem eventualnog kršenja ljudskih prava, a posebno se razgovaralo o prostorijama za zadržvanje migranata u organizacionim jedinicama i o institucionalnim kapacitetima Granične policije uopšte, prenosi Fena.\nRukovodioci Granične policije BiH govorili su o prioblemima s kojima se suočavaju policijski službenici u svakodnevnom radu, s posebnim naglaskm na loše uslove rada, infrastrukturu na graničnim prelazima i nedovoljan broj policijskih službenika, saopšteno je iz Granične policije.\nIstaknuto je da je Granična policija o tim problemima pravovremeno i permanentno obaveštavala nadležne organe u BiH u prethodnih nekoliko godina.\nKonstatovano je da je u prvih pet meseci 2019. godine značajno povećan broj ilegalnih prelazaka državljana zemalja visokog migracijskog rizika u odnosu na prethodnu godinu, što dodatno usložnjava stanje na granici, a samim tim i u BiH, a da GP BiH raspolaže skoro istim kapacitetima.\nPredstavnici GP BiH naglasili su i da postoji bezbednosni problem zbog otežane mogućnosti utvrđivanja identiteta migranata prilikom ilegalnih prelazaka granice.


ŠABAC – Karavan Dunav osiguranje Sportskih igara mladih nastavio je put po Srbiji, a posle Priboja, Zlatibora, Nove Varoši i Arilja, Šabac je po drugi put bio domaćin takmičenja koje školarci obožavaju.\nNa ceremoniji svečanog otvaranja prisustvovali su i predsednik Skupštine grada Šapca Nemanja Pajić, načelnik Mačvanskog okruga Vlada Krasavac, predsednica SIM Srbije Marija Mihajlović i mladi sportisti.\n„Drago mi je da sam deo projekta, moj Sportski centar Feniks je po infrastrukturi dosta veliki i može da primi puno dece. Ideja nam je da dogodine ovde napravimo veliku manifestaciju u više sportova. Nadam se da nas korona neće sprečiti da ovde sledeće godine zajedno sa decom bude dve tri hiljade ljudi i da to bude pravi sportski događaj, gde bi dečaci i devojčice uživali. Jako je važno da ljudi znaju da je cela organizacija Sportskih igara mladih besplatna, da deca uživaju sve benefite, bez razmišljanja o kotizaciji, hrani, piću. Presrećan sam da ima takvih ljudi koji brinu o našoj deci. Naravno, hvala i na podršci gradu Šapcu i svim gradovima u Srbiji u kojima se deca takmiče“, izjavio je Jorgačević, koji je sve vreme bio sa mališanima na turnirima.\n„Ovde je sve potpuno besplatno za decu, lepo je videti kako se raduju, pogotovo sada, evo već drugu godinu, koliko se borimo sa koronom. Drago mi je što su sve mere preduzete, da su deca bezbedna i ono što je najvažnije da će se družiti i poneti kući lepe utiske. Nije bitno ko pobedi, jer danas svi koji izaberu sport su pobednici i taj duh se oseća. Posebno sam radostan što je i Nemanja Matić promoter Igara i deca treba da se ugledaju na velike sportiste, da im oni budu uzor, da žive zdravo i da ih oni vode kroz život. Kad izaberu sport i kad se sve postavi na svoje mesto, siguran sam da će izrasti u prave ljude i doprineti razvoju svoje zemlje“, rekao je Pajić i dodao da se nada kako će sledeće godine, kada ne bude pandemije, u Šapcu biti još više dece i da takmičenja SIM zažive u tom gradu.\n„Ovo je velika manifestacija, na lokalnom i na regionalnom nivou, znamo da su nosioci ovog projekta tri zemlje iz regiona – Srbija, Bosna i Hercegovina i Hrvatska. Veoma značajan detalj je da ove Igre imaju uporište i u Savetu Evrope, Evropskoj uniji, ali i veliku podršku najviših predstavnika tri države, predsednika Vučića u Srbiji i zadovoljstvo je što je ovaj projekat prepoznat od vrha naše države. Za mlade ljude velika stvar, veliko iskustvo, prilika za druženje, treniranje i prilika da deca regiona, budući nosioci sportskih, političkih, ekonomskih, svaki drugih dešavanja u regionu, ulaze neopterećeni prošlošću i sa strašću za kvalitetnom i boljom budućnošću“, poručio je Krasavac.


“Pirot” dočekuje užičku “Slobodu”, lidera Druge lige Srbije – KK Pirot – Košarkaški Klub Pirot\n“Pirot” dočekuje užičku “Slobodu”, lidera Druge lige Srbije\nU subotu, 23. decembra 2017. od 19,30 časova u hali Kej u poslednjem kolu prvog dela prvenstva Druge lige Srbije “Pirot” dočekuje prvoplasiranu užičku “Slobodu”.\nKK”Pirot” nakon četiri vezane pobede sa puno vere i optimizma dočekuje lidera takmičenja, užičku “Slobodu”. Iako je u poslednje tri sezone “Pirot” bio daleko uspešniji od “Slobode” (5 pobeda-1 poraz) na subotnjoj utakmici užička ekipa dolazi kao favorit sa impresivnim skorom od 11 pobeda uz samo jedan poraz, što samo po sebi govori o snazi ekipe trenera Vladimira Lučića. Užička ekipa je ove sezone selektirana po prvoligaškoj meri jer se u njihovom sastavu nalaze upravo igrači poput Nikole Maleševića, Petra Marića, Nikole Otaševića, Stefana Simića, Branka Anđića, Miroslava Radića …\nPuno je aduta i na strani domaće ekipe, tako da je subotnja utakmica prava prvenstvena poslastica za pirotsku publiku, koju pozivamo da dođe u što većem broju i podrži ekipu trenera Marka Spasića do osme pobede u ovoj sezoni.\nUprava Košarkaškog kluba “Pirot”, očekujući punu sportsku halu Kej, pripremila je specijalne poklon-pakete za prvih 200 gledalaca sa kupljenim ulaznicama.


Jagodina na Marakani, Janevski traži bodove\nod Gogy taj Sub Sep 20, 2008 1:25 am\nFudbaleri Crvene zvezde prošlog vikenda su se pomerili sa poslednjeg mesta na tabeli, a uspon ka poziciji koja se od njih očekuje žele da nastave pobedom nad Jagodinom, u meču petog kola Superlige Srbije koji je zakazan za subotu od 18 časova na Marakani.\nCrveno-beli na šest zvaničnih utakmica ove sezone nemaju nijedan trijumf (četiri remija i dva poraza), što je nedopustivo za klub takvog renomea.\nNovi šef struke Čedomir Janevski istakao je da je veoma zadovoljan radom igrača na treninzima prethodnih dana, kao i igrom na trening utakmici protiv Srema.\n"Imao sam vremena da malo bolje upoznam snagu tima. Odigrali smo jednu prijateljsku utakmicu, koja nam je pokazala da Zvezda ima više kvaliteta nego što tabela pokazuje", naglasio je makedonski stručnjak.\nUpitan da li će Zvezda konačno zaigrati sa dvojicom špiceva, odgovorio je da to ne može da kaže pre poslednjeg treninga, zakazanog za petak popodne.\n"Biće nekih promena u sastavu, ali i u igri. Biću veoma zadovoljan ako igrači na utakmici protiv Jagodine pokažu ono što su pokazivali tokom nedelje na treninzima. Respektujemo svakog rivala, ali uvek idemo na tri boda i uveren sam da ćemo slaviti prvi put ove sezone", dodao je Janevski.\nPovratnik iz inostranstva Nikola Lazetić naveo je da svi prvotimci dele mišljenje da se između dva prvenstvena kola radilo veoma kvalitetno.\n"Bitno je da zadržimo koncentraciju, jer je to bio problem u duelu sa Čukaričkim. Sve ideje trenera uspeli smo da prihvatimo na pozitivan način i u utakmicu protiv Jagodine ulazimo sa ciljem da odigramo dobro i donesemo klubu tri boda".\nLazetić je priznao da fizički nije potpuno spreman, s obzirom na to da je poslednju utakmicu odigrao još u maju u Italiji, ali je obećao da će tokom "45, 60 ili 90 minuta" dati svoj maksimum.\nUlaznice za ovu utakmicu prodavaće se na blagajnama stadiona od 10.30 časova, a koštaju 100 dinara za sever, 200 dinara za istok i 300 dinara za mesto na zapadnoj tribini.\nTrener Jagodine Miljojko Gošić najavio je da će njegov tim pokušati da ostvari što bolji rezultat, iako ga ne raduje to što Zvezda proživljava veliku krizu.\n"Uz želju da naš najtrofejniji klub što pre stane na noge, imamo zadatak prema našem klubu, igračima i prema nama samima, da odigramo što je bolje moguće. U klubu smo napravili odnos prema radu i utakmicama, na svakom meču pokušavamo da pružimo sve od sebe, a tako će biti i protiv Zvezde", objasnio je Gošić.\nU subotu su na rasporedu još utakmice OFK Beograd - Banat, Vojvodina - Hajduk Kula i Javor - Čukarički i sve počinju u 16.30 časova.\nPredstavnici Srbije u Evropi svoje mečeve odigraće u nedelju u istom terminu. Lider Partizan gostuje Radu na Banjici, a Borac u Čačku dočekuje Napredak.\n1. Partizan 4 4 0 0 9:1 12\n2. Vojvodina 4 3 0 1 5:2 9\n3. Hajduk 4 2 2 0 3-0 8\n4. Javor 4 2 1 1 3:2 7\n5. OFK Beograd 4 2 1 1 2:3 7\n6. Čukarički 4 1 2 1 5:5 5\n7. Jagodina 4 1 1 2 2:3 4\n8. Banat 4 1 1 2 2:3 4\n9. Napredak 4 1 0 3 3:5 3\n10. Borac 4 0 3 1 1:3 3\n11. Crvena zvezda 4 0 2 2 2:6 2\n12. Rad 4 0 1 3 1:5 1\nRe: Jagodina na Marakani, Janevski traži bodove\nod Cat-a-pult taj Sub Sep 20, 2008 3:36 am\nMa zvezda pobedjuje....\nBorac ide dalje...\nEto,iste su šasnse da ce se ovo desiti kao i da Jagodina pobedi Zvezdu...


Vinarija Podrum Maksimović - Vino.ba\nPočetna » Regija » Bosna i Hercegovina » Vinarije Bosna i Hercegovina » Vinarija Podrum Maksimović\nWritten by vino_s on 12.01.2022 in Sve vinarije, Vinarije Bosna i Hercegovina\nZa danas smo pripremili prezentaciju vinarije Podrum Maksimović koja se nalazi u hercegovačkoj regiji. Zasadi vinove loze se nalaze u mjestu Trebinje.\nU standardnoj ponudi vinarija ima sledeća vina: Chardonnay, Vranac, Žilavka.\nPriča Podruma “Maksimović” je savremena vinska priča, koja je utemeljena u decenijama staroj porodičnoj tradiciji proizvodnje vina i rakije. Savremeni pristup u proizvodnji, pakovanju, laboratorijskim analizama uz poštovanje najvećih standarda su garant da se naša vina i rakije mogu smatrati ECO proizvodom.\nU devetnaestom vijeku područje Trebinja postaje dio pod kontrolom Austrougarskog carstva, a Austrijanci otkrivaju bogatstvo i kvalitet hercegovačkog vina. Žilavka je još iz tog perioda uvrštena u svjetsku mapu vina, kao autohtona sorta sa upravo ovog lokaliteta. Pored nje uvrštena je i blatina koja je mapirana u mostarskom vinskom regionu.\nVeliki broj analiza koje su rađene kako u domaćim tako u inostranim laboratorijama pokazuju da se radi o vinu i rakijama visokog kvaliteta.\nPodručje Trebinja i cijela Hercegovine predstavlja jednu, ekološki čistu oazu označenu od svjetskih eksperata, a vina i rakije proizvedene u takvom području su zasigurno lijek.\nVina vinarije Podrum Maksimović\nUkoliko želite dodatne informacije vezane za vinariju možete ih kontaktirati putem emaila: natureline.ia@gmail.com ili telefonom na broj: +387 65 987 366.\n#chardonnay #grozdje #hercegovacka-vina #maksimovic #podrummaksimovic #trebinje #vinabosneihercegovine #vinarija #vinarijapodrummaksimovic #vinarstvo #vino #vinogradarstvo #vinoljupci #vranac #zilavka


Smernice za migrante – vodič kroz lavirint\nRegionalna konferencija "Zapadni Balkan na ruti iregularnih migracija i krijumčarenja migranata"\nU Beogradu, 7. aprila 2022. godine, Grupa 484 je organizovala regionalnu konferenciju “Zapadni Balkan na ruti iregularnih migracija i krijumčarenja migranata”. Tokom tri sesije, nacionalni, regionalni i internacionalni akteri u oblasti migracija su imali priliku da razgovaraju o:\ntrenutnom stanju i izazovu priliva izbeglica iz Ukrajne\njačanju sistema suprotstavljanja krijumčarenja migranata na Zapadnom Balkanu\nzaštiti prava migranata i sprečavanju iregularnih migracija\nNa uvodom panelu, konferenciju su otvorili programska menadžerka za azil, migracije i upravljanje granicama Delegacije Evropske unije u Srbiji Brigitte Kuchar, zamenica šefa misije Ambasade Kraljevine Holandije u Beogradu Anne-Sietske Brinks, programski menadžer Ambasade Kraljevine Norveške u Beogradu Nebojša Cvejanov o programski menadžer inicijative MARRI Aleksandar Todosijev, kao i direktor Grupe 484 Vladimir Petronijević.\nTokom prve sesije posvećene prilivu izbeglica iz Ukrajne koju je moderirao Zoran Drangovski iz Makedonskog udruženja mladih pravnika učesnici su diskutovali o kapacitetima Evrope za prihvat izbeglica, kao i ključnim izazovima u tom pogledu. Na Zapadnom Balkanu se još uvek ne beleži pojačan priliv izbeglica iz Ukrajne i za sada postoje dovoljni kapaciteti i planovi o njihovom zbrinjavanju. Odgovor i solidarnost regiona nece izostati ni ovog puta kao ni tokom prethodnih izbeglickih kriza. Državama Zapadnog Balkana je neophodna kontinuirana podrška međunarodnih partnera da se uspostavi humanitarni sistem prihvata i funkcionalni sistem upravljanja migracijama.\nDruga i treća sesija su bile posećenje analizi sistema suprotstavljanja krijumčarenju migranata, kao i zaštiti prava migranata i sprečavanja iregularnih migracija u regionu Zapadnog Balkana. Moderiranu diskusiju o pravnom okviru i institucionalnim kapacitetima za suprotstavljanje krijumčarenju migranata su vodili izvršna direktorka Albanskog helsinškog komiteta Erida Skendaj i programska menadžerka Centra za migracije Grupe 484 Miroslava Jelačić.\nZemlje Zapadnog Balkana posvećene su temi supostavaljanja krijumčarenja i rad u ovoj oblasti daje rezultate koji su vidljivi u pogledu pravnosnažno okončanih sudskih postupaka. Međutim, postoji potreba daljeg jačanja institucionalnog okvira i kapaciteta, imajući u vidu da se način delovanja izvršilaca konstantno menja i prilagođava novonastalnim okolnostima i da paralelno raste i beznednosni rizik za migrante koji koriste usluge krijumčara. Imajući u vidu da su ovakva kretanja prekogranična pojava, države Zapadnog Balkana bi trebalo da imaju regionalni odgovor, a jedan od glavnih ciljeva treba da bude jačanje regionalne saradnje i dobrosusedskih odnosa razvijanjem jedinstvenog odgovora i uspostavljanje sveobuhvatnog zaštitno-osetljivog upravljanja migracijama, na osnovu višedimenzionalnog partnerstva između organizacija i relevantnih nadležnih državnih institucijama.\nO kapacitetima za zaštitu prava migranata i unapređenje tog sistema su govorili izvršni direktor Vaših prava Bosna i Hercegovina Emir Prcanović i predstavnik Makedonskog udruženja mladih pravnika Nazif Avdi. Na konferenciji je konstatovano da je Zapadni Balkan i dalje tranzitna ruta za migrante sa Bliskog Istoka i Afrike koji pokušavaju da dođu do Zapadne Evrope iz Turske. Migranti ilegalno prelaze granice, uglavnom koristeći alternativne metode i rute, kao i usluge krijumčarenja koje pružaju kako pojedinci, tako i organizovane kriminalne grupe. Krijumčareni migranti, a posebno oni najranjiviji među njima (žene, deca, maloletnici bez pratnje) pogođeni su različitim oblicima kriminala i povreda ljudskih prava.\nRegionalnu konferenciju su podržale Evropska unija, Ministarstvo spoljnih poslova Kraljevine Holandije, Ambasada Kraljevine Norveške u Beogradu.\nNacionalna konferencija "Izazovi i potencijali meštovitih migracija u Srbiji"\nPokušajmo to da vidimo! Svetski dan izbeglica, 20. jun\nLast updated: 5. Maj 2022. 17:17\nOva stranica načinjena je i održava se uz finansijsku pomoć Evropske unije. Za njenu sadržinu isključivo je odgovoran ugovarač projekta Grupa 484, i ta sadržina nužno ne predstavlja stavove Evropske unije © 2019 Smernice za migrante – vodič kroz lavirint .


"Smenjen sam zbog članstva u DS"\nN. Latković/Ž. Jevtić\nDosadašnji direktor Specijalne bolnice „Ribarska banja“ Branislav Katančević, koji se nedavno učlanio u Demokratsku stranku, tvrdi da je smenjen zbog politike, i to na zahtev članova SNS. Ministarka zdravlja kaže za “Blic” da je smenjen zbog kršenja zakona.\nDragan Đilas, Branislav Katančević i Milivoj Vrebalov\n- To je pravno nasilje. Izabran sam na javnom konkursu pre godinu dana i ostalo mi je još tri godine mandata. Zbog toga ću da tužim ministarku zdravlja, koja donosi konačnu odluku - navodi Katančević.\nOn kaže da je razrešen kada je njegov Pokret za promene pristupio DS.\n- Znam da je novi gradonačelnik Kruševca Bratislav Gašić, inače član SNS, rekao ministarki zdravlja da je moja smena pitanje života i smrti. Specijalna bolnica se već dugo ne finansira iz budžeta, već iz sopstvenih sredstava - kaže Katančević, koji je na mesto direktora „Ribarske banje“ prvi put izabran pre 10 godina.\nOn kaže i da je postavljanje Dušana Šokarca protivno Statutu bolnice, jer je on specijalista ORL, a ne specijalista fizikalne medicine, što je preduslov za tu poziciju.\nDragan Đilas, predsednik DS, rekao je juče da po Zakonu o zdravstvenim ustanovama direktor može da se razreši pre isteka mandata samo u slučaju da je izvršio neko krivično delo.\n- Ovo je najbrutalniji čin progona i smenjivanja ljudi u prethodnih sedam meseci - naveo je lider demokrata.\nMinistarka zdravlja Slavica Đukić Dejanović kaže za “Blic” da je Katančević smenjen na predlog kadrovske komisije, a zbog kršenja zakona.\n- Stručne službe su napisale svoju argumentaciju i sa takvim navodima svako bi bio smenjen ma iz koje da je stranke - kaže ministarka.\nOna dodaje da protiv Katančevića postoji na desetine predstavki, a najviše o sumnjama kako je trošen novac iz budžeta. Ministarka ističe da je u „Ribarsku banju“ upućena inspekcija Fonda za zdravstveno osiguranje.\n- Direktor Katančević zbog izrade velnes centra zadužio je ovu zdravstvenu ustanovu tako što je mimo zakona bolnicu stavio pod hipoteku kod komercijalnih banaka. Za to nije imao saglasnost Ministarstva zdravlja niti Vlade - navodi Đukić Dejanović.\nOna dodaje i da broj prikazanih nepokretnih i teških bolesnika u Fondu ne odgovara broju zaposlenih koji treba da brinu o njima.\n- Zakon o zdravstvenoj zaštiti je jasan i precizan - razrešiće se direktor neke zdravstvene ustanove i pre isteka mandata u slučaju da učini neko delo za koje postoji sumnja da može da izazove posledice po rad ustanove - kaže Slavica Đukić Dejanović.\nMinistarka dodaje da je i “poslednji mandat Katančevića sporan” i da prošla vlada nije razmatrala nijednu od žalbi na tu odluku.\nKatančević je odlučno odbacio te navode i nazvao ih „lažima i neistinama“.\n- Nemoguće je da uzmemo kredit i stavimo bolnicu pod hipoteku. Niti je bolnica pod hipotekom niti smo uzeli takav kredit - kaže on i dodaje da su uzimani i vraćani krediti Fonda za razvoj.\nKatančević ističe i da „Ribarska banja“ ostvaruje između milion i milion i po evra godišnje i da ne uzima ni dinar iz budžeta.\nNAJAVLJENO SEDAM, STIGLO 14 AUTOBUSA U kasarnu kod Sarajeva prebačeno 330 migranata iz kampa Vučjak


Univerzitet u Bihaću dobio rješenje o institucionalnoj akreditaciji – Una-Sana.com\nUniverzitet u Bihaću dobio rješenje o institucionalnoj akreditaciji\nBy una-sana | 29/09/2015\nNakon dugogodišnjeg rada na akreditaciji Univerziteta u Bihaću, tokom naredne sedmice očekuje se upis Univerziteta u registar visokoškolskih ustanova. Kantonalni ministar obrazovanja Adis Muharemović danas je potpisao rješenje o institucionalnoj akreditaciji koje će uputiti Agenciji za razvoj visokog obrazovanja i osiguranje kvaliteta (HEA), što znači da je Bihaćki univerzitet ispunio minimum uvjeta u ovom procesu.\nUniverzitet u Bihaću ispunio je svih devet kriterija neophodnih za akreditaciju. Među najvažnijima su razvoj i strategija ustanove, upravljanje i osiguranje kvaliteta, usvojene procedure za osiguranje kvaliteta studijskih programa i ocjenjivanje studenata, kvalitetni ljudski resursi i međunarodna saradnja. Sve pobrojano, uz preporuku komisije za unapređenje rada Univerziteta, dovelo je do konačnog potpisivanja rješenja o institucionalnoj akreditaciji Univerziteta.\nIako su ispunjeni kriteriji za dodjelu akreditacije, Univerzitet u Bihaću zajedno sa lokalnim i kantonalnim vlastima u USK morat će raditi na poboljšanju uvjeta studiranja na ovdašnjim fakultetima. Na prošlosedmičnom sastanku u Rektoratu Univerziteta, načelnici općina, gradonačelnik Bihaća i predstavnici Vlade aktuelizirali su problem nedostatka studentske menze i doma, pokazavši spremnost da pomognu Univerzitetu u rješavanju ovog problema.\nPočetkom naredne sedmice očekuje se finalizacija procesa akreditacije Univerziteta. Potom bi, kako kaže ministar Muharemović, trebalo nastaviti sa zajedničkim radom svih institucija na unapređenju kvalitete rada i poboljšanju uvjeta studiranja na Univerzitetu u Bihaću.\nRelated ItemsAdis Muharemovićakreditacija univerziteta u bihaću\n← Previous Story Bihać: Organiziran seminar “Interno informiranje i komunikacija unutar sindikata“\nNext Story → Inicijativa Senada Šepića: 1,5 miliona KM za Kantonalnu bolnicu u Bihaću\nVlada USK: čeka se odluka Skupštine USK za realizaciju 23,5 miliona KM kreditnog zaduženja\nUniverzitet u Bihaću ispunio kriterije za akreditaciju – vlastiti kadrovi gorući problem Univerziteta!\nKomisija za akreditaciju u inspekciji na Univerzitetu u Bihaću – kritične tačke hitno poboljšati!


Grad Banjaluka će plaćati 60 KM po djetetu u privatnim vrtićima – Banjaluka24\nUskoro počinje realizacija projekta subvencije djece u privatnim predškolskim ustanovama u Banjaluci, a kako su naveli iz Odjeljenja za društvenu djelatnost, iznos subvencije će biti jednak za svako dijete i iznosiće oko 60 KM.\n“Subvencija za boravak djece u privatnoj predškolskoj ustanovi rezultat je višemjesečnog rada, sprovedenih analiza i istraživanja”, kazali su iz nadležnog odjeljenja.\nDodali su da su imali brojne sastanke, kako sa vlasnicima privatnih predškolskih ustanova, tako i sa rukovodstvom JU Centar za predškolsko vaspitanje i obrazovanje, a sve u cilju pronalaska najboljeg modela.\n“Očekujemo da, u saradnji s vlasnicima privatnih predškolskih ustanova, održimo veliku prezentaciju za roditelje, gdje ćemo zajedno s njima proći kroz određenu dokumentaciju, podijeliti formulare koji će ujedno biti dostupni i na zvaničnoj internet stranici grada Banjaluka”, rekli su iz resornog odjeljenja.\nDodali su da su ove subvencije namijenjene kao podrška porodici, odnosno roditeljima za njihovu djecu, a ne za privatne predškolske ustanove, te će ovaj novac biti uplaćen direktno na račun roditelja djece.\nZa ovu namjenu iz budžeta gada izdvojeno je ukupno 1,2 miliona KM, a ovim programom biće obuhvaćeno oko 2.000 djece.


Imenovana radna grupa za traženje rješenja – Zvornik Danas\nNaslovna/naslovna/Imenovana radna grupa za traženje rješenja\nImenovana radna grupa za traženje rješenja\nZVORNIK – Skupština opštine /SO/ Zvornik usvojila je danas Prijedlog zaključka kojim se formira petočlana radna grupa čiji će zadatak biti da do narednog skupštinskog zasjedanja pripremi odgovarajuće akte u cilju rješavanja zahtjeva Udruženja ratnih vojnih invalida RVI i Opštinske organizacije porodica zarobljenih i poginulih boraca i nestalih civila Zvornik.\nZaključak je donesen na osnovu inicijativa opštinskog Udruženja RVI i Opštinske organizacije porodica zarobljenih i poginulih boraca i nestalih civila Zvornik kako bi se iznašla rješenja u pogledu legalizacije bespravno sagrađenih objekata u naseljima u kojima je zemljište za izgradnju dodijelila opština Zvornik, odnosno u pogledu otkupa zemljišta i njegovog prevođenja u vlasništvo lica iz ovih kategorija koja su na njemu izgradili objekte.\nZamjenik načelnika opštine Zvornik, Bojan Ivanović rekao je da je donesen zaključak da se formira radna grupa koju će činiti tri pravnika iz opštinske uprave i predsjednici opštinskog Udruženja RVI i Opštinske organizacije porodica zarobljenih i poginulih boraca i nestalih civila Zvornik“.\nOn je dodao da radna grupa treba da sagleda sve mogućnosti rješavanja ove problematike i uputi inicijativu prema Vladi Republike Srpske za izmjene važećih zakona kako bi se ovim kategorijama stanovništva pomoglo.\nIvanović je rekao da ova udruženja traže izmjene koje se odnose na visinu naknade koju treba platiti za sticanje vlasništva nad zemljištem, odnosno da se omogući da graditelji iz ovih kategorija steknu vlasništvo nad zemljištem besplatno ili u visini od 0,50 do 1 KM po kvadratnom metru.\nPredsjednik Udruženja RVI Zvornik Dragislav Mijanović izrazio je zadovoljstvo uvrštavanjem ove tačke dnevnog reda i formiranjem radne grupe.\nMijanović je prije dva dana na konferenciji za novinare rekao da će članovi ovog udruženja blokirati rad SO, ukoliko se na narednom zasjedanju ne uvrsti u dnevni red inicijstiva za izmjenu skupštinske odluku o legalizaciji placeva ratnim vojnim invalidima.\nPodsjećajući da je 350 RVI dobilo placeve za gradnju porodičnih kuća, Mijanović je rekao da je samo deset odsto RVI uspjelo u prošloj godini da otkupi placeve, dok ostali nisu bili u mogućnosti zbog lošeg opšteg ekonomskog stanja.\nMijanović je rekao da je zvorničko Udruženje RVI, 21. februara ove godine, uputilo zahtjev opštini Zvornik za podnošenje prijedloga SO Zvornik za dodjelu placeva besplatno ili u naknadi od 0,50 do 1,00 KM po metru kvadratnom, koji su dodjeljeni RVI od prve do desete kategorije.\n„Zbog lošeg ekonosmskog stanja, koje se manifestuje i na opštinu Zvornik, te zbog velikih troškova sprovođenja postupka legalizacije, znatan broj RVI nije u mogućnosti da sprovede cjelokupnu proceduru za dobijanje naknadnog odobrenja za gradnju i upotrebu objekta, zbog čega je potrebna izmjena odluk o legalizaicji placeva“, rekao je tada Mijanović.\ncijena legalizacija opstina rvi skupstina zvornik


Ukrajinska vojska u punoj borbenoj pripravnosti\nVršiteljac dužnosti predsjednika Ukrajine, Oleksander Turčinov, kaže da je vojska u „punoj borbenoj pripravnosti“ zbog moguće invazije ruskih trupa razmještenih duž granice.\nTurčinov je na današnjem ministarskom sastanku u Kijevu rekao da postoji realna opasnost da će Rusija početi rat protiv Ukrajine.\nU medjuvremenu, proruski naoružani napadači su zauzeli još jednu administrativnu zgradu u istočnoj Ukrajini. Naoružani pobunjenici su preuzeli rano jutros kontrolu nad gradskim savjetom u Horlivki, gradu sa preko 260.000 stanovnika. Policija navodi da su pro-ruski pobunjenici takodje preuzeli zgradu regionalne policije u Horlivki.\nStotine pro-ruskih separatista su početkom sedmice zauzeli nekoliko vladinih zgada u regionima u blizini ruske granice, uključujući kancelariju tužioca u Luhansku, kao i zgrade u Donjecku. Promoskovski pobunjenici u Donjecku su zakazali referendum o otcjepljenju od Ukrajine za 11. maj. Slično glasanje je prošlog meseca dovelo do aneksije Krimskog poluostrva Rusiji.\nU medjuvremenu NATO Savez pojačava odbrambene snage u svojim zemljama članicama koje graniče sa Rusijom, kako bi umirio njihovu zabrinutost zbog moskovskih teritorijalnih ambicija.\nUkrajina i njeni saveznici optužili su Rusiju za potpaljivanje krize u istočnoj Ukrajini, kako bi otvorila put za još jedan upad u region, nakon aneksije Krima. NATO-ove članice koje graniče sa Rusijom, zatražile su od Saveza dodatnu zaštitu.\nZamjenik savezničkog komandanta u Evropi, Adrian Bradshaw, posjetio je juče Latviju, radi dogovora kako ojačati prisustvo NATO-a u regionu Baltika.\nNaša je ocjena da su akcije poduzete u ovom trenutku proporcionalne i da odgovaraju promijenjenoj sigurnosnoj dinamici s kojom smo suočeni. To daje vrlo jasnu indikaciju o NATO-ovoj posvećenosti tom regionu, ali to što radimo ne može se smatrati prijetnjom nikome izvan regiona., kazao je Bradshaw.\nNATO je već pojačao svoje zračno, policijsko i pomorsko prisustvo na Baltiku. Prošle sedmice, 450 američkih specijalaca je rasporedjeno u Latviji, Litvaniji i Estoniji, te još 150 vojnika u Poljskoj. NATO-ovi vojni manevri u toku su širom regiona.\nAmerički državni sekretar John Kerry juče je izjavio kako NATO Moskvi šalje jasnu poruku da je saveznička teritorija nepovrediva, te pozvao članice NATO-a da ispune i svoje finansijske obaveze.\nNe možemo dozvoliti da se nastavi smanjivanje odbrambenog budžeta saveznika. Da pojasnim, neće sve savezničke zemlje biti u stanju ispuniti dogovoreni nivo od 2 procenta ukupnog društvenog proizvoda za odbranu, i to preko noći, čak ni iduće godine. Ali, vrijeme je da saveznici koji su ispod tog nivoa da ulože ozbiljan napor da povećaju svoje budžete za odbranu u narednih 5 godina, jer ako hoćemo da usmjerimo taj trend u pozitivnom smjeru, to mora biti napor na nivou cijele alijanse.\nRusija optužuje Zapad za podstrekavanje nemira u tom regionu, ali neki istočni Evropljani, koji se još sjećaju ruskih invazija, kažu da se uz pojačano NATO-ovo prisustvo osjećaju sigurnije.\nBaltičke države su pod sovjetskom okupacijom provele pet decenija, sve do 1991., a NATO-u su se pridružile 2004. Poljska je u NATO-u od 1999., i bila je medju prvim istočnoevropskim članicama NATO-a.


U zatvoru u kolumbijskom gradu Kali u petak je organizovano kolektivno venčanje 17 zatvorenika koji su, uprkos tome što su iza rešetaka, odlučili da sklope brak sa svojim verenicama, javljaju mediji.\nZatvor u trećem najvećem gradu ove južnoameričke države u te svrhe je juče na par sati služio istovremeno kao crkva i sala za proslave, a mlade su u pratnji najbližih članova porodice, sve u belom, došle da u toj ustanovi kažu sudbonosno „da“, prenosi „Figaro“.\nMeđu novovenčanim parovima bili su i Oskar Ivan Enao (39) i njegova izbaranica Magda Gonzales (31), koji su odlučili da se venčaju još u aprilu, ali je u međuvremenu on uhapšen zbog pokušaja iznude novca dok je nastojao da obezbedi finansijska sredstva za svadbu.\nMlada ga je tokom venčanja upoznala i sinom, rođenim pre nešto više od dve nedelje.\nOvo su najbolji i najgori datumi za venčanje u 2017.\nNajopasniji zatvor na svetu: Čak se i čuvari plaše da uđu unutra (video)\nJak zemljotres pogodio delove Kolumbije, tresla se i Bogota\n- Vidi, ženo, naš sin je tek juče naučio da pliva, a danas roni već sat i po!


„Slovensko bratstvo“ može da počne (foto, video) - Sputnjik Srbija\n17:56 05 Jul 2020\n© Sputnik / Radoje Pantović © Sputnik / Miloš Ćurčin\n17:11 02.11.2016 (osveženo 17:31 02.11.2016) Preuzmite kraći link\nZajedno sa ruskom vojskom došlo je i 56 pripadnika Oružanih snaga Republike Belorusije, a na vežbama će učestvovati i 450 pripadnika srpske vojske. Pored ljudstva, Rusija je u Srbiju dopremila i tri oklopna vozila „Be-Em-De 2“, mala bespilotna izviđačka letelica „Tahion“, kao i četiri kvada.\nKomandant specijalne brigade Vojske Srbije Zoran Veličković rekao je da je ovo tradicionalna vežba koju Srbija izvodi u sklopu međunarodne vojne saradnje, po treći put sa Rusijom i po drugi put sa Belorusijom.\n„Cilj ove vežbe je da se podigne borbena i operativna sposobnost, pre svega u protivterorističkim dejstvima“, kaže Veličković.\nZamenik načelnika štaba vazdušno-desantnih snaga ruske Vojske Oleg Poljgujev obratio se srpskom generalu rekavši da je ruska vojska uspešno izvela pregrupisavanje vojnika u Republiku Srbiju, gde će u narednim danima pokazati kako se uspešno bori protiv potencijalnih neprijatelja.\nVojna vežba "Slovensko bratsvo 2016"\nDoček ruskih i beloruskih vojnika na aerodromu "Batajnica"\nVojnik srpske specijalne brigrade drži zastavu\n"Iljušin" na aerodromu Batajnica\n„Dokazaćemo da su vazdušno-desantne snage Rusije sposobne da u bilo kojoj tački sveta i u bilo kom trenutku ispune zadatke sa ocenom ne nižom od vrlo dobre i odlične“, rekao je Poljgujev.\nObratio se i prvi zamenik načelnika štaba komande za specijalne operacije oružanih snaga Belorusije Oleg Večerski koji se zahvali Srbiji, što je omogućila beloruskoj vojsci da učestvuje u ovom manevru. On je takođe rekao da su jedinice beloruskih vazdušno-desanatnih snaga takođe sposobne da izvedu sve zadatke sa najvišom ocenom.\nKako je ranije najavljeno, vežbe će biti održane od 3. do 9. novembra na aerodromima i poligonima Vojske Srbije, sa ciljem da se unaprede operativne sposobnosti za rešavanje taktičkih i vatrenih zadataka za izvođenje protivterorističke operacije u multinacionalnom okruženju.\nTokom vežbi biće prikazano izvršenje padobranskog i helikopterskog desanta, desantiranje borbenih oklopnih vozila, obezbeđenje desantne prostorije, izvršenje marša, zauzimanje linije blokade, izvršenje napada na terorističku bazu, izviđanje pobunjeničkih položaja upotrebom bespilotnih letelica, kao i artiljerijska priprema napada, vazduhoplovna vatrena podrška napada, sanitetska evakuacija, dejstvo na oteto vozilo i uništenje eksplozivne naprave.\nVežbe će se izvoditi paralelno na automatizovanom strelištu „Orešac“, na poligonu „Pasuljanske livade“, kao i aerodromima „Kovin“ i „Batajnica“.\nU Srbiju je doputovao i Ansambl vazdušno-desantne vojske Oružanih snaga Ruske Federacije, koji će sa Umetničkim ansamblom Ministarstva odbrane „Stanislav Binički“ održati zajedničke koncerte u Nišu, za pripadnike Vojske Srbije i građanstvo 6. novembra sa početkom u 19 časova, i za učesnike vežbi u Pančevu 13. novembra.


STEFANOVIĆ: EPS Kokezi dao sedam miliona evra za softver koji nikad nije proradio - Informativni portal slobodnasrbija.rs\nKategorija: Ekonomija, Objavljeno: 28.11.2019.\nStefanović je na konferenciji za novinare ispred Predsedništva Srbije pitao predsednika Srbije mnoga pitanja u vezi sa slučajem "Slaviša Kokeza", koji je otvorio prošle sedmice.\n- Da li znate, gospodine Vučiću, da je Elektroprivreda Srbije platila Kokezinom "Prointeru" sedam miliona evra za takozvani Sap softver, koji nikada nije proradio, a Slaviša Kokeza taj novac nikada nije vratio, niti opravdao, a ni rekao gde je taj novac potrošen. Mi pitamo da li vam je rekao gde je taj novac, da li vam je rekao da je dobio sedam miliona za Sap softver, ko će i kada odgovarati zbog ove, očigledno koruptivne radnje koja je štetna po budžet Republike Srbije, njene građane i gde je taj novac završio - rekao je Stefanović.\n- Da li je to tako zbog njegovih dobrih usluga u otimanju novca iz džepova građana Srbije, trpanja novca u sopstvene džepove i džepove ljudi iz vrha Srpske napredne stranke - pitao je Stefanović, i dodao da oni nastavljaju da otvaraju dosije Slaviše Kokeze.\n- Danas smo se okupili da pitamo predsednika Srbije Aleksandra Vučića zašto nam ne odgovara na pitanja od prošle sedmice, vezano za predsednika Fudbalskog saveza Slavišu Kokezu. S obzirom da se Kokeza javno hvali da je prijatelj i saradnik Aleksandra Vučića, i da je blizak Srpskoj naprednoj stranci, mi pitamo Vučića da li je moguće da je Kokeza najveći IT stručnjak u Srbiji? Čovek koji je za samo četiri godine uspeo da postane multimilioner u ovom poslu i da li je taj posao i bavljenje strukom sa kojom Kokeza nema veze osim preko svoje firme "Prointer", da li mu je Vučić to omogućio, i kontakt sa svim firmama. On je postao multimilioner, a njegove firme sa nekoliko stotina hiljada prihoda su porasle na nekoliko stotina miliona evra godišnje. Preko svoje firme je uvećao svoje prihode i bogatstvo preko 350 puta - rekao je Stefanović i pitao Vučića da li mu je to omogućio, i da li je normalno da Kokeza bude sa svojom firmom "Prointer" jedini učesnik na 43 procenta tendera u javnim preduzećima i da bude jedini ponuđač na tim tenderima.


Vučić: Za razliku od njih, ja sam čovek malih pobeda i velike borbe – Studio B\nVučić: Za razliku od njih, ja sam čovek malih pobeda i velike borbe\nVučić: Za razliku od njih, ja sam čovek malih pobeda i velike borbe Tanjug\nObjavljeno: 20.05.2020. 13:58 Izmenjeno: 20.05.2020. 19:32\nJa sam, za razliku od njih, mali čovek malih pobeda i velike borbe, rekao je predsednik Srbije i SNS Aleksandar Vučić, komentarišući izjavu predsednika Dveri povodom odluke da prekine štrajk glađu.\nMali sam ja čovek da bih razumeo pobede pojedinih predstavnika opozicije, ironično je prokomentarisao Vučić, na pitanje o Obradovićevom obrazloženju za prekid štrajka.\n“Čestitam mu na svim velikim pobedama i želim im da tako uspešno nastave”, zaključio je.\nPrioritet mi nije kampanja\nVučić je izjavio da mu izborna kampanja i izjave političkih protivnika trenutno nisu prioritet, jer je, kako kaže, fokusiran na to da se zemlja ekonomski oporavi posle epidemije virusa korona i kako da se pomogne srpskom narodu u CG i na KiM.\nVučić je tako odgovorio na pitanje novinara u Prokuplju da prokomentariše poziv poslanice EP Tanje Fajon opoziciji da izađe na izbore, i dodao da ga takve izjave ne zanimaju. “Ne mogu time da se bavim, ko hoće da izađe, nek izađe, ko neće… Narod će svoje da kaže, narod niko nikad nije uspeo da prevari”, rekao je Vučić.\nIstiče da se trenutno drugi iz SNS-a bave izbornom kampanjom i dodao da je do sada imao samo jedan događaj u okviru kampanje.“Bavim se time kako da zemlju ekonomski podignemo, kako da pomognemo našem narodu u Crnoj Gori i na KiM. Zanima me gde ćemo da nađemo novac, koliko ćemo da uložimo, odakle nam stižu nove investicije…”, podvukao je Vučić.\nDodaje da “nema vremena” za komentare opozicije. Raduje se, kaže, kiši, koja treba za pšenicu i soju, i navodi da je na podrčju Banata palo između 17 i 22 litara kiše po metro kvadratnom, a u Bačkoj između 15 i 22 litara.


Usklađivanje sa Evropskom službom za zapošljavanje od velikog značaja za radnike - European Western Balkans\nAutor Sofija Popović 23. 08. 2019. 26. 08. 2019.\nBEOGRAD – Omladinski radnik, programer igrica, ulični pevač, politikolog – neka su od zanimanja, koja su od ove godine našla mesto u šifrarniku Nacionalne službe za zapošljavanje. Nakon tri decenije, za NSZ kroz novi šifrarnik „savremeni“ poslovi postaju vidljivi.\nIako ovakvom odlukom Vlade, koja je stupila na snagu 1. januara 2019, jeste napravljen korak napred, usklađivanje rada NSZ sa Evropskom službom za zapošljavanje (EURES), ostaje jedan najvećih izazova za Srbiju u okviru pregovaračkog Poglavlja 2, koje se tiče slobode kretanja radnika, ocenili su Ivan Vejvoda i Jovana Pantović, iz Fondacije Centar za demokratiju, za European Western Balkans.\n„Unapređenje Nacionalne službe za zapošljavanje kako bi se uskladila sa standardima EURES-a, jedan je od najvećih izazova za Srbiju. Ovo je naznačeno još u Izveštaju o skriningu za ovo poglavlje, ali od tada do danas ostvaren je veoma mali napredak“, navode Vejvoda i Pantović, naglašavajući da su reforme u ovoj oblasti od velikog značaja za srpske radnike. Usklađivanjem sa EURES-om stvara se mogućnost da naši građani koriste usluge posredovanja prilikom zapošljavanja u drugim zemljama članicama, što ova služba nudi.\nPrema njihovim rečima, da bi se napravio korak napred u reformi NSZ, potrebno je uskladiti evidencije o kvalifikacijama i zanimanjima koje vodi Nacionalna služba za zapošljavanje sa evropskom klasifikacijom zanimanja i kompetencija, što podrazumeva izradu Nacionalnog okvira kvalifikacija.\nNacionalni okvir kvalifikacija trebalo bi da detaljno objasni koje su kvalifikacije potrebne za nova zanimanja i gde se znanja za njih mogu steći, što nije ponuđeno trenutnim šifrarnikom.\nEvropska komisija je u Izveštaju o napretku Srbije za 2019, kao i u prethodnm izveštajnim periodima, naglasila da nije bilo napretka u pripremama za priključivanje EURES-u. U pogledu mreže EURES potrebno je dodatno unaprediti sistem Nacionalne službe za zapošljavanje, njene organizacione i tehničke kapacitete, kako bi se obezbedilo da sva upražnjena radna mesta koja su prikazana na sajtu NSZ-a budu raspoloživa i za objavljivanje na Evropskom portalu, ocenili su naši sagovornici.\nNa priključivanje EURES-u, Srbija se obavezala u okviru Poglavlja 2 – Sloboda kretanja radnika, koje Srbiju obavezuje još i na stvaranje slobodnog pristupa tržištu rada, koordinaciju sistema socijalne sigurnosti i obezbeđivanje Evropskih kartica zdravstvenog osiguranja.\nEvropska komisija je u Izveštaju o napretku za 2019. godinu istakla da je Srbija umereno pripremljena u oblasti slobode kretanja radnika. Jačanje saradnje Srbije sa zemljama članicama na koordinaciji sistema socijalne sigurnosti, jedna je od najvažnijih preporuka, kako bi Srbija uskladila svoje zakonodavstvo u ovoj oblasti sa EU.\nIzmenama i dopunama Zakona o pristupu tržištu rada usvojenom 2018, Komisija je navela da je postignut izvestan napredak i delimično skraćena procedura za izdavanje radnih dozvola i olakšan pristup građanima EU tržištu rada u Srbiji.\nIvan Vejvoda i Jovana Pantović za European Western Balkans ističu da je potrebno uložiti više napora kako bi se postigla usklađenost sa standardima EU.\n„Neophodno je izmeniti odredbu Zakona o zapošljavanju stranaca, prema kojoj državljani EU moraju imati dovoljno sredstava da izdržavaju sebe i članove svoje porodice tokom boravka u Srbiji, ili odredba Zakona o državnim službenicima, kojom se zapošljavanje uslovljava državljanstvom Republike Srbije“, navode oni, dodajući da su ovakve odredbe posredno diskriminatorne i kao takve ne odgovaraju pravu EU.\nFondacija Centar za demorkatiju koordinator je Radne grupe za Poglavlje 2 Nacionalnog konventa o EU. Ova radna grupa je tokom 2018. formulisala nekoliko preporuka Vladi za reformu u ovoj oblasti, a odgovore o odbijanju ili usvajanju sugestija do danas nisu dobili.\n„Radna grupa je u svojim preporukama navela da je potrebno pregovarački okvir prilagodili uobičajenoj strukturi pregovaračke pozicije, izvršiti procenu finansijskih efekata, kao i dopuniti dokument sa relevantnim strategijama i akcionim planovima, analizama stanja u pojedinim oblastima“, zaključuju Vejvoda i Pantović.\nCS4EU 2019EUEURESFondacija Centar za demokratijuIvan VejvodaJovana PantovićNacionalna služba za zapošljavanjeNKEUPoglavlje 2\nSofija Popović 02. 09. 2020.


Jelušić: „U narednom periodu izmjene za zakupce plaža , uskoro novi tender za objekte na Bojani“ – TVTeuta\nJelušić: „U narednom periodu izmjene za zakupce plaža , uskoro novi tender za objekte na Bojani“\nPrej tvteuta10:15 18 Septembar 2018\nDirektor JP Morsko dobro Crne Gore Predrag Jelušić je u intervjuu za RTV Teuta kazao da se u narednom periodu priprema nekoliko izmjena koje se tiču tendera za kućice na Adi Bojani, davanja pod zakup plaža na crnogorskoj obali.\n„Mi ćemo od sada imati striktnu politiku što se tiče Ade Bojane, jer postoji realna opasnost da ukoliko se dozvoli dalja izgradnja novih objekata na tom lokalitetu to bi moglo dovesti do narušavanja prirodne okoline. Već od kraja ove godine postoji mogućnost da zainteresovani i potencijalni vlasnici produže ugovor o zakupu do 2020. godine. Mi smo podnijeli tužbe protiv nekoliko desetina vlasnika tih objekata i sigurno je da nećemo dozvoliti da neko ko ne izmiruje obaveze prema državi bude vlasnik ili zakupac takvih objekata u budućnosti“, tvrdi Jelušić, koji je rekao da je za period od 2016.-2018. godine sa tog lokaliteta naplaćeno oko 880 hiljada eura.\nJelušić je kazao da rok do 2020. godine nije određen slučajno, već da se , kako kaže u bliskoj budućnosti može očekivati „puna turistička valorizacija Ade Bojane“.\nZa zakupce plaža spremaju nova pravila kojima će nastojati da sve plaže urede po svim standardima koji važe i u Mediteranu.\n„Svaka plaža će imati sve detaljne podatke o broju ležaljki, uslugama, nastojaćemo i da uvedemo posebne kategorije za „pet friendly“ plaže, dok će zakupci imati mogućnost da plaže uzmu pod zakup za period od pet godina.\n„Zakupci će imati duži period za uzimanje pod zakup lokaliteta, dok ćemo mi sa druge strane biti rigorozniji i pratićemo poštovanje svih pravila ugovora“, najavljuje Jelušić.


Sajam knjiga u Beogradu - Hrišćanska adventistička crkva\nInternacionalni sajam knjiga je važan događaj u kulturnom kalendaru Srbije. Decenijama star događaj, koji se održava krajem oktobra privlači ljude da uživaju u raznolikim književnim aktivnostima koje obuhvataju kreativnost, obrazovanje, kulturološku razmenu između različitih zemalja i pokretanje književnih i društvenih inicijativa.\nOve godine, 64. Internacionalni sajam knjiga koji je održan od 20. do 27. oktobra, privukao je više od 195.000 posetilaca.\nIzdavačka kuća Hrišćanske adventističke crkve “Preporod” , tradicionalno učestvuje i svake godine beleži zapažen rast u prodaji knjiga. Za njih je sajam značajan misionski projekat i posebno mesto da susretnu ljude koji tragaju za biblijskim istinama i knjigama koje će uzdići njihove misli ka nečemu lepom, večnom i uzvišenom.\nKao alternativa mnogim sekularnim ideologijama koje su dostupne, Preporod nudi knjige koje će obogatiti svakodnevni život ljudi. To uključuje knjige o zdravlju, duhovnosti, životnim iskustvima kao i dečju i literaturu iz oblasti pozitivne psihologije. Saša Todoran, koji je nedavno došao na mesto vođe ove izdavačke kuće kaže: “Posebno smo zahvalni Bogu jer On radi na ljudskim srcima i priprema ljude da donesu velike odluke sa večnim posledicama.”\nMnogi kupci iz prethodnih godina vraćaju se na štand komentarišući kako su uživali u prethodnim kupovinama i da su knjige čitali sa zadovoljstvom. To je dovelo do toga da ove godine prodaju više od dve hiljade knjiga tokom sajamskih dana.\nCelokupni tim Preporoda, zajedno sa vođstvom Jugoistočne evropske unije je zahvalan za Božje vođstvo i brigu u ovoj inicijativi dok koriste svoje sposobnosti da šire Njegovu poruku ljubavi.


Poslednja novakova nedelja na tronu: Đoković prepušta prvo mesto Nadalu\nIzvor: OkRadio.rs, 28.Okt.2019, 13:52\nSrpski teniser Novak Đoković i dalje prvi na ATP listi, ali već sledećeg ponedeljka mesto prepušta Rafaelu Nadalu Srpski teniser Novak Đoković i dalje je prvi igrač sveta, dok je Filip Krajinović na danas objavljenoj ATP listi napredovao za sedam pozicija. Ipak, već sledećeg ponedeljkla će doći do rokade na tronu. Srbin će izgubiti čelnu poziciju jer se 4. novembra brišu poeni sa prošlogodišnjih mastersa u Parizu i Londonu.A na čelo dolazi Rafael Nadal. Đoković je trenutno prvi sa 9.545 bodova, odnosno ima 320 bodova više od Španca. Iza njih slede Rodžer Federer, Danil Medvedev, Dominik Tim, Aleksander Zverev i Stefanos Cicipas. Rus Karen...\nJoš ove nedelje, prvi reket Srbije i sveta Novak Đoković oslobođen je obaveza na startu glavnog dela mastersa u Parizu, ali je zato prva runda obavezna za njegove mlađe kolege i zemljake Lasla Đerea i Dušana Lajovića, a lično mu je važnije šta će uraditi drugi od ove dvojice, pošto će svoju...


28/06/2013 | 13:19\nPosle pobede socijalističke koalicija predvođena Edijem Ramom na parlamentarnim izborima u Albaniji, sve je izvesnije da će bivši britanski premijer Tony Blair biti konsultant nove vlade u Tirani.\nTaj dogovor je Blair postigao u maju sa Ramom, a lider laburista će savetovati Albaniju kako da privuče investicije, promoviše turizam i unapredi proces evropskih integracija.\n"Blair-ova želja da pomogne Albaniji je neprocenjiva, imajući u vidu dobro koje će doneti, a taj ugovor neće zadirati u džep albanskih poreznika", izjavio je Rama posle sastanka sa Blairom u Londonu.\nSocijalistička partija nije želela da obelodani koliko bi Blair bio plaćen, navodeći da se o "finansijskim detaljima još nije razgovaralo".\nSa osvojenih 53 odsto glasova socijalistička koalicija mogla bi da dobije 84 od 140 mandata u parlamentu, dok je Demokratska partija predvođena premijerom Saljijem Berišom osvojila 36 odsto, što je 12 odsto manje nego pre četiri godine.\nLider socijalista Edi Rama, koji će najverovatnije biti novi premijer, zatražio je od svojih pristalica da se okrenu radu kako bi Albanija stigla do mesta koje zaslužuje, a to je "porodica ujedinjene Evrope".\nPalma APELUJE na Srbe da ne letuju u Albaniji


February 2007 - Nira Press\nPočetna » February 2007\nLjudi koji se ozbiljno bave menadžmentom u biznisu, smatraju da su politika i ekonomija u direktnoj suprotnosti. Problem je što političari planiraju na kratke staze, jer se njihov plan svodi\nJuročembers u Srbiji U Privrednoj komori Srbije održana je 9. februara sednica predsedništva Asocijacije privrednih komora Evrope (Juročembers), koja okuplja 44 privredne i trgovinske komore evropskih zemalja i sastanak tog\nDanas u Srbiji ima oko 5,2 miliona platnih kartica, 1.500 bankomata i 40.000 pos terminala. I to sve za pet prošlih godina, pa stručnjaci ocenjuju da je brzina uvođenja kartica\nPotpuno nova koncepcija internacionalne manifestacije Brand Fair, od 8. do 10. marta ove godine, ponovo okuplja najveće globalne brendove i najznačajnije domaće brendove, kao i vodeće svetske i domaće stručnjake\nNajveći austrijski organizator stručnih sajmova Reed Exibitions predstavio se nedavno, prvi put u Srbiji, u Beogradu nudeći šansu srpskim privrednicima da izlažu u inostranstvu. Reed Exibitions je organizovan kao koncern\nMajkl Polt, američki ambasador u Srbiji, smatra da vlada ne treba direktno da upravlja slobodnom, tržišnom ekonomijom, već da obezbedi povoljne uslove. Samo privatni sektor ubrzava ekonomski razvoj


Nije gotovo: Kipru i dalje preti bankrot : Nadlanu.com\nNije gotovo: Kipru i dalje preti bankrot\nObjavljeno 16. apr 2013. / 14:48:49\nKako je preneo kiparski televizijski kanal Sigma, dok vlada zemlje razrađuje plan za stimulisanje privrednog rasta, Mudiz je zaključio da još uvek postoji mogućnost da Kipar ne ispuni svoje dužničke obaveze.\nPrema agenciji,"potencijalni izlazak te ostrvske zemlje iz zone evra biće predmet rasprava još mnogo narednih godina".\nMudiz ocenjuje da "uprkos usvajanju plana za spasavanje Kipra, vrednog ukupno 10 milijardi evra i olakšanja koje ga je pratilo, zemlja nastavlja da se suočava sa velikim finansijskim izazovima".\nAgencija dodaje da, da bi nivo zaduženosti Kipra bio održiv, potrebna mu je dodatna finansijska pomoć ili restrukturalizacija postojećeg duga, i da shodno tome ostaje rizik od neispunjenja dužničkih obaveza i mogućnost izlaska iz zone evra, o čemu će i dalje aktivno raspravljati.\nKrajem marta agencija je snizila kreditni rejting Kipra na nivo "Caa2", navodeći mogućnost izlazka zemlje iz evrozone.\nKreditni rejting Mudiza odražava rizike za preduzeća na teritoriji zemlje i investitore koji sa njima sarađuju. Suvereni rejtnig Kipra "Caa3" sa "negativnom" prognozom ostavljen je bez izmena, podsećaju agencije.


SPOROVI ODLAZU OBJAVLJIVANJE REZULTATA IZBORA U ALBANIJI | Institute for War and Peace Reporting\nSPOROVI ODLAZU OBJAVLJIVANJE REZULTATA IZBORA U ALBANIJI\nParlamentarni izbori za koje mnogi veruju da ih je opozicija sigurno dobila uzrok su brojnih kontroverzi.\nMedjunarodne organizacije su zabrinute zbog dugog odlaganja objavljivanja konacnih rezultata osporavanih parlamentrarnih izbora u Albaniji, jer bi to moglo ugroziti imidz zemlje i naneti stetu njenim evropskim aspiracijama .\nPremijer Fatos Nano odbio je da prizna pobedu opozicione Demokratske partije Albanije, DPA. Kandidati iz njegove vladajuce Socijalisticke partije Albanije, SPA, podneli su oko 40 prituzbi Centralnoj izbornoj komisiji, CEC. Na desetine drugih prituzbi zbog nepravilnosti u izbornom postupku stiglo je od kandidata sa levice i centra.\nVecina prituzbi odnosi se na prebrojavanje glasova i probleme sa identifikacijom glasaca i guzvama na glasackim mestima tokom izbora od 3. jula.\nCEC sprovodi istragu – sto je proces koji bi prema procenama analiticara mogao da odlozi objavljivanje zvanicnih rezultata za najmanje mesec dana, a mozda i do kraja leta.\nDiplomata iz SAD, Pol Dzons, izjavio je pred Stalnim savetom Organizacije za evropsku bezbednost i saradnju, OEBS, u Becu, da posao potvrdjivanja konacnih rezultata treba da bude "okoncan bez odlaganja".\nPreliminarni rezultati pokazuju da je DPA osvojila 55 od 100 izbornih oblasti sa jednim clanom, u odnosu na 40 oblasti koje je osvojila SPA. Skupstina ima 140 mesta.\nZa Sali Berisu, lidera DPA, to ce biti drugi mandat na visokom polozaju. Njegov prvi dolazak na vlast okoncan je finansijskim kolapsom Albanije 1997. godine i debaklom koji je delimicno bio povezan sa propascu piramidalnih banaka.\n"Albanci su glasali za promene i rekli ne korupciji i organizovanom kriminalu koji su blokirali reforme potrebne za ukljucivanje u EU", izjavio je Berisa na konferenciji za stampu koja je odrzana u sedistu njegove stranke 4. jula.\nUprkos kontroverzama, u sedistu DPA vec se vode diskusije o buducem sastavu sledece vlade.\nJozefina Topali, potpredsednica stranke, izjavila je da jos nisu ustanovili sve detalje, ali da "razmatraju koje saveznike bi mogli ukljuciti u vladu".\nDa bi mogla efikasno da vlada DPA ce morati da pronadje partnere u parlamentu.\nPotencijalni saveznici medju manjim strankama ukljucuju Republikansku partiju, koja bi mogla dobiti 18 od 40 mesta koja se dodeljuju na osnovu odredbi o proporcionalnoj zastupljenosti. To bi vladi obezbedilo potrebnu vecinu.\nJozefina Topali je izjavila da DPA takodje planira da neka mesta dodeli vrhunskim vanpartijskim strucnjacima "koji ce sa sobom doneti liberalni duh i entuzijazam za dovrsavanje reformi za integraciju u EU". Lokalni politicki analiticari su izjavili da su kljucni faktor pobede demokrata bili losi rezultati levice na vlasti, te losa reputacija Nanoa.\nAndi Busati, komentator sa televizije TV Klan, kaze: "Glasaci su bili dovoljno inteligentni da shvate da ne mogu birati ljude koji su povezani sa optuzbama za korupciju i lose upravljanje."\nVladajuca stranka takodje je imala problem razornih unutrasnjih podela. Na izborima je izgubila deo glasova koje je odnela izdvojena stranka, Socijalisticki pokret za integraciju, LSI, koju predvodi Ilir Meta, bivsi premijer u periodu 2001-2003.\n"Berisa i desnica su pobedili zbog toga sto je levica bila podeljena, a krivac za to je Fatos Nano", izjavio je Meta posle izbora.\nOcekuje se da ce LSI, koja je formirana u septembru 2004, imati pet mesta u novom parlamentu.\nIzlaznost od samo 57 procenata takodje pokazuje da su mnogi glasaci bili indiferentni prema pitanju o tome koja stranka ce voditi Albaniju.\nAlbert Rakipi, sef albanskog Instituta za medjunarodne studije, veruje da ce se nova Berisina vlada naci pred ozbiljnim testom svojih sposobnosti u medjunarodnoj areni.\n"Od sledece vlade ce zavisiti da li ce EU zakljuciti Sporazum o stabilizaciji i asocijaciji sa Albanijom ili nece", smatra Rakipi.\nEvropska komisija koja godisnje izvestava o tome da li su odredjene zemlje spremne za potpisivanje Sporazuma o stabilizaciji i asocijaciji sa Briselom verovatno nece dati svoju preporuku za Albaniju pre 2006. godine.\nVeliki deo javnosti je skeptican i ne veruje da ce desnica proci bolje od levice na polju EU reformi.\n"Ne ocekujem brze promene sa ovom vladom", kaze Kleart Kola, student Univerziteta u Tirani. "Ovi izbori su bili kazna za socijaliste, a ne izjasnjavanje za reforme."\nPored obecanja da ce porezi biti smanjeni i da ce se obnoviti borba protiv korupcije, Berisa je izjavio da se vec fokusirao na pobedu na lokalnim izborima 2006. godine. "Nas prioritet ce biti obezbedjivanje dovrsenog demokratskog sistema pre opstinskih izbora zakazanih za sledecu godinu", izjavio je 8. jula.\nTo bi moglo biti otvaranje gambitom u njegovoj borbi sa Edijem Ramom, popularnim socijalistickim gradonacelnikom Tirane. Mnogi veruju da ce upravo on postati lider socijalista ukoliko Nano podnese ostavku.\nSuela Musta je redovni saradnik IWPR-a.


Sa dve strane okružena je rekom Bojanom, dok je sa treće zapljuskuje najčistija morska voda. Zahvaljujući svom od civilizacije izolovanom položaju i jedinstvenom prirodnom ekosistemu, Ada Bojana nije samo omiljeno odredište turista željnih privatnosti, već i pravi raj za sve one koji cene kvalitetnu rečnu i morsku ribu. Nadaleko poznata ponuda njenih restorana, sada je zahvaljujući manifestaciji „Dani Ade Bojane“ dostupna i Beograđanima. Ovaj festival izvornih specijaliteta od autohtone rečne i morske ribe organizuje renomirani restoran „Sent Andrea“ iz Zemuna uz gostovanje čuvenog restorana „Ćićkova čarda“ sa Ade Bojane.\nTokom ovog jedinstvenog festivala vrhunskih gastronomskih specijaliteta, koji traje od 14. novembra do 14. decembra, sa zemunske obale Dunava širiće se morska atmosfera, a goste će grejati čuvena riblja čorba napravljena po dobro čuvanom receptu kulinarskih majstora sa Ade. Svakog dana na trpezu restorana "Sent Andrea" stizaće i sveži ulovi lokalnih ribara sa ušća ove reke u jadransko more – ulcinjske skakvice, lice, jegulje, kao i sve vrste divlje jadranske ribe i plodova mora, koje će na tradicionalan način pripremati šefovi kuhinje ovog restorana i njihove kolege iz "Ćićkove čarde".\nZa Adu Bojanu važi ne samo da je mesto jedinstve prirodne lepote, sa najčistijom rečnom i morskom vodom, već i da atmosferom neutrališe negativne misli. Manifestacija "Dani Ade Bojane" jedinstvenim konceptom svakako donosi ono najbolje što Ada u gastronomskom smislu nesebično daje svojim vernim gostima, istinskim hedonistima istančanog ukusa, koji joj se uvek iznova vraćaju.


Vesti online / Sport / Rukomet / Zbog politike, Marjanović odstupio sa čela RSS-a\nZbog politike, Marjanović odstupio sa čela RSS-a\nPredsednik Rukometnog saveza Srbije (RSS) Velimir Marjanović preneo je svoja ovlašćenja na trojicu potpredsednika, osim predstavljanja Saveza u međunarodnim i domaćim organizacijama.\nOde u političare: Velimir Marjanović\n- Zbog angažovanja u Srpskoj narodnoj partiji, čiji sam jedan od osnivača, doneo sam Odluku o prenosu svojih ovlašćenja iz tački 2 do 9, člana 71. stav 1 statuta RŠ na potpredsednike Saveza, Borislava Perovića, Ivana Stankovića i Sinišu Lazića, a sve u skladu sa planom rada Saveza usvojenim na decembarskoj Skupštini. Radi kontinuiteta, na meni ostaju samo ovlašćenja iz tačke 1. istog člana vezana za protokolarno predstavljanje Saveza u međunarodnim i domaćim sportskim organizacijama i to u periodu do sprovođenja izbora u RSS - naveo je Marjanović u saopštenju koje je dostavljeno Tanjugu.\n- Na njima se neću kandidovati i učestvovati, osim ako bude korišćenja te situacije za pokušaj bilo kakve kvazi političkointeresne grupe da ih izmesti iz okvira rukometa i Saveza, a što bi bilo i protiv propisima Srbije, EHF i IHF. Odluka stupa na snagu odmah, a biće i detaljnije izneta na sednici UO i Skupštine RŠ 24. marta.\nRUKOMET Presedan kakav se ne pamti: Meču rukometne reprezentacije Srbije neće moći da prisustvuju ni novinari


Život s vedrije strane\nA. P. 19. jula 2008. 00:00\nČak i ukoliko ste godinama unazad uporno podrivali svoju sigurnost u sebe (ponekad, naravno, i uz "pomoć" drugih ljudi), pronađite pravi momenat da stvari postavite na svoje mesto. Tako ćete zaobići krizu koja bi mogla da ugrozi sreću koja čini da život vidite s vedrije strane. Nije mudro pothranjivati kod sebe strah od samoće ili tražiti isključivu krivicu za povremene rasprave u svojoj nesavršenosti. Društvo senzibilnih ljudi koji su spremni da vas prihvate sa svim manama uvek je dobrodošlo. Takve osobe svesne su da u svakom čoveku, pored mana, postoje i vrline. One svojim pozitivnim stavom čine da im život u svakom njegovom segmentu bude uspešan.\nIvana Vasić pre 10 godine\nTekst je „predobar“ :), kratak, ali ako neko stvarno čita i nije u fazonu „da, da, to smo već čuli milion puta…“, shvatiće da je krug savršen. Iskusno 🙂\nSad ste me doveli u pat poziciju ili se jednostavno tako desilo, kao da sam „istrčala počasni krug“ par puta, rekla šta sam imala do kraja i kako sam umjela ovim putem. Ne osjećam da stvari ne govorim do kraja, tj. da ostajem nedorečena ili „previše kritikujem“, samo što i druga strana obično zna to, samo provocira, podstiče, jer joj „nije dosta“. „Društvo senzibilnih ljudi“ svakako, samo da je više sreće u uspjehu ili obrnutim redom, kako god, isplati se.


PSG: Nedopustiva hajka SNS i SPS na predstavnike Srba u Hrvatskoj - Izazov\nNovi magazin 6. avgusta 2020. 17:45\nPokret slobodnih građana (PSG) osudio je danas „nedopustivu medijsku satanizaciju i hajku“ na predstavnike Srba u Hrvatskoj, prvenstveno Borisa Miloševića i Milorada Pupovca, koju kako se navodi, sprovode najviši predstavnici Srpske napredne stranke i Socijalističke partije Srbije.\nIz pokreta su ocenili da predstavnici Srba u Hrvatskoj imaju pravo da autonomno donose odluke, „zbog kojih niko, a najmanje predstavnici vlasti u Srbiji, ne sme da ih optuži za izdaju, narušavanje jedinstva ili ugrožavanje nacionalnih interesa“.\n„Podsećamo da su upravo današnji nosioci vlasti odgovorni za sramotan prijem ljudi izbeglih u Oluji, da su za vreme njihove vlasti ti isti ljudi nasilno mobilisani, smeštani u neuslovne kolektivne smeštaje i da godinama, pa i decenijama nisu mogli da dobiju dokumenta i tako postanu ravnopravni građani Srbije“, stoji u saopštenju.\nDodaje se da „pravo na držanje moralnih lekcija naročito ne pripada onima koji zarad pravdanja svoje politike i sticanja jeftinih političkih poena svake godine eksploatišu bol, patnju i stradanje nedužnih žrtava akcije Oluja“.\n„To pravo nemaju ni oni koji u svojoj politici prema njima ne dosežu dalje od pravljenja skupova morbidne scenografije i ispraznih govora, čime samo oživljavaju rane stradalih, ne čineći apsolutno ništa da njihov položaj dovedu makar do uslova za miran i dostojanstven život“, naveli su iz Pokreta slobodnih građana.\nNapad na srpsko dete u Plemetini, roditelji sumnjaju na pokušaj otmice\nTrgovina se nepovratno seli na internet, i domaće platforme se…\nU Dom zdravlja u Kragujevcu stiglo 6.600 doza vakcina protiv sezonskog…\nNa kovid odeljenjima čačanske bolnice peti dan bez prijema novih…\nTužilaštvo traži policajce koji su tukli novinara agencije Beta\nCentar za vantelesnu oplodnju: Za sedam meseci 5.000 parova se…\nMihajlović: Rodno odgovorni budžet u službi svih građana\nNe davimo Beograd: Apeksu istekao ugovor, prilika da se ukine BusPlus


MODS na Puzijadi u Pirotu: Da roditelji znaju da uvek imaju podršku - Mreža organizacija za decu Srbije\nMODS na Puzijadi u Pirotu: Da roditelji znaju da uvek imaju podršku\nUdruženje građana Roditelj Pirot u okviru Lokalnog plana akcije za decu organizovalo je manifestaciju „Zdrava hrana od prvog dana“. Tim povodom roditelji su imali priliku da posete radionice o dojenju i o montiranju dečjih auto sedišta koje su u holu Doma kulture održali stručni saradnici, ali i da indirektno učestvuju u centralnoj manifestaciji – Puzijadi.\nRadionicu o dojenju održala je Bojana Kovačević Grasimovska iz Udruženja Roditelj Bačka Palanka, koja je istakla značaj majčinog mleka, najbolje hrane za bebu i kako je vrlo važno podići svest kod majki da treba da doje svoju decu od prvog dana i da ne treba pribegavati veštačkom mleku.\nI MODS podržao Puzijadu\nPo završetku radionica, a povodom obeležavanja Svetske nedelje dojenja na trgu ispred Doma kulture održana je prva Puzijada u kojoj je učestvovalo 11 beba. Ovu manifestaciju podržala je Mreža organizacija za decu Srbije ispred koje je direktor organizacije, Saša Stefanović, istakao značaj organizovanja ovakve manifestacije kao i to koliko ona može da pruži roditeljima.\n„Ovo je prilika da se skrene pažnja javnosti na problem roditeljstva i da je vrlo važno da roditelji znaju da nisu sami. Treba da znaju da uvek neko misli na njih, kroz podršku porodici i deci kako finansijsku tako i u uslugama. Ova manifestacija je prilika da se pošalje lepa slika Srbiji da treba da učimo svi zajedno da naša deca odrastaju i da se trudimo da sva deca dobiju jednaku šansu za vrtiće, za školu, za edukaciju…„, rekao je Saša.\nČlanice MODS Participacija dece Roditeljstvo Socijalna davanja\nPeriodični izveštaj o implementaciji aktivnosti iz Akcionog plana za poglavlje 23